z 10. júna 2025,

**ktorým sa mení a dopĺňa zákon č. 359/2015 Z. z. o automatickej výmene informácií o finančných účtoch na účely správy daní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

 Zákon č. 359/2015 Z. z. o automatickej výmene informácií o finančných účtoch na účely správy daní a o zmene a doplnení niektorých zákonov v znení zákona č. 300/2016 Z. z., zákona č. 305/2019 Z. z., zákona č. 416/2020 Z. z. a zákona č. 250/2022 Z. z. sa mení a dopĺňa takto:

1. V § 1 úvodnej vete sa za slovo „účtoch“ vkladajú slová „a kryptoaktívach“.

2. § 1 sa dopĺňa písmenom c), ktoré znie:

„c) vo vzťahu k rezidentom členských štátov a rezidentom štátov, ktoré sú zmluvnou stranou medzinárodnej zmluvy, ktorou je Slovenská republika viazaná,1)

1. úpravu povinností oznamujúcich poskytovateľov služieb kryptoaktív pri získavaní informácií o kryptoaktívach,

2. úpravu povinností oznamujúcich poskytovateľov služieb kryptoaktív pri oznamovaní informácií o kryptoaktívach v súvislosti s rezidentmi členských štátov a rezidentmi zmluvných štátov podľa § 2 písm. b) príslušnému orgánu Slovenskej republiky,

3. zasielanie informácií o kryptoaktívach prijatých príslušným orgánom Slovenskej republiky od poskytovateľov služieb kryptoaktív príslušnému orgánu2) členského štátu alebo príslušnému orgánu2) zmluvného štátu,

4. prijímanie informácií o kryptoaktívach príslušným orgánom Slovenskej republiky od príslušného orgánu členského štátu2) alebo príslušného orgánu zmluvného štátu.2)“.

3. V § 2 písmeno h) znie:

„h) daňovým identifikačným číslom kód alebo číslo, alebo ich ekvivalent, ak takýto kód alebo číslo neexistuje, používané na identifikáciu daňovníka vydané v štáte rezidencie osoby podliehajúcej oznamovaniu, ktoré slúžia na daňové účely,“.

4. § 2 sa dopĺňa písmenami j) až p), ktoré znejú:

„j) centrálnou bankou hlavná inštitúcia, ktorá na základe zákona, z poverenia vlády alebo iného oprávneného orgánu štátu vydáva platnú menovú jednotku štátu určenú na obeh ako mena, pričom ju môže tvoriť aj niekoľko inštitúcií podieľajúcich sa na takejto činnosti bez ohľadu na to, či sú úplne alebo čiastočne vlastnené štátom a bez ohľadu na vplyv štátu,

k) oficiálnou menou menová jednotka štátu, ktorý ju vydáva, alebo ktorú vydáva centrálna banka a ktorú tvoria bankovky, mince alebo peniaze v rôznych digitálnych formách vrátane bankových rezerv a digitálnych mien centrálnych bánk, pričom oficiálnou menou sú aj peniaze, ktoré dávajú do obehu banky a zahraničné banky, vrátane elektronických peňazí,

l) digitálnou menou centrálnej banky oficiálna mena vydaná centrálnou bankou alebo iným menovým orgánom v digitálnej forme,

m) elektronickými peniazmi produkt, ktorý je

1. digitálnym vyjadrením jednej oficiálnej meny,

2. vydaný pri prijatí finančných prostriedkov na účely vykonania platobných transakcií,

3. pohľadávkou voči emitentovi vyjadrenou v tej istej oficiálnej mene,

4. akceptovaný pri platbe fyzickou osobou alebo právnickou osobou inou ako eminent a

5. na základe regulačných požiadaviek, ktorým podlieha emitent, splatný kedykoľvek a v nominálnej hodnote za tú istú oficiálnu menu na žiadosť držiteľa produktu okrem produktu vytvoreného výlučne na účely uľahčenia prevodu finančných prostriedkov od klienta na inú osobu podľa pokynov klienta, ak sa v rámci bežného chodu podnikania prevádzajúceho subjektu finančné prostriedky spojené s takýmto produktom držia dlhšie ako 60 dní po prijatí pokynov na uľahčenie prevodu, alebo ak sú v prípade, že neboli prijaté žiadne pokyny, finančné prostriedky spojené s takýmto produktom držané dlhšie ako 60 dní po prijatí finančných prostriedkov,

n) kryptoaktívom podliehajúcim oznamovaniu kryptoaktívum4a) okrem digitálnej meny centrálnej banky, elektronických peňazí alebo kryptoaktíva, pre ktoré oznamujúci poskytovateľ služieb kryptoaktív určil, že ho nemožno použiť na platobné účely alebo na investičné účely,

o) výmennou transakciou výmena medzi kryptoaktívami podliehajúcimi oznamovaniu a peňažnými prostriedkami vyjadrenými v oficiálnej mene a výmena medzi jednou alebo viacerými formami kryptoaktív podliehajúcich oznamovaniu,

p) identifikačnou službou elektronický proces, ktorý členský štát alebo Európska únia bezodplatne sprístupňuje oznamujúcej finančnej inštitúcii na účely určenia totožnosti a daňovej rezidencie držiteľa účtu alebo ovládajúcej osoby a určenia totožnosti a daňovej rezidencie používateľa kryptoaktív.“.

Poznámka pod čiarou k odkazu 4a znie:

„4a) Čl. 3 ods. 1 bod 5 nariadenia Európskeho parlamentu a Rady (EÚ) 2023/1114 z 31. mája 2023 o trhoch s kryptoaktívami a o zmene nariadení (EÚ) č. 1093/2010 a (EÚ) č. 1095/2010 a smerníc 2013/36/EÚ a (EÚ) 2019/1937 (Ú. v. EÚ L 150, 9.6.2023) v platnom znení.“.

5. V § 3 ods. 2 písm. b) sa na konci pripájajú tieto slová: „alebo má v držbe elektronické peniaze alebo digitálne meny centrálnych bánk v prospech klientov,“.

6. V § 3 ods. 2 písmeno c) znie:

„c) investičným subjektom najmä obchodník s cennými papiermi,5) pobočka zahraničného obchodníka s cennými papiermi, subjekt kolektívneho investovania, finančný poradca, finančná inštitúcia v súlade s odporúčaniami medzivládnej inštitúcie Finančnej akčnej skupiny a osobitným predpisom4) a iný subjekt

1. vykonávajúci ako hlavnú podnikateľskú činnosť jednu činnosť alebo viacero z týchto činností alebo operácií pre klienta alebo v jeho mene:

1a. obchodovanie s nástrojmi peňažného trhu, s devízovými hodnotami, s nástrojmi týkajúcimi sa devízových transakcií a výmenných transakcií, úrokových sadzieb a indexov, obchodovanie s prevoditeľnými cennými papiermi alebo obchodovanie s komoditnými futures,

1b. individuálnu a kolektívnu správu portfólia,6) alebo

1c. iný spôsob investovania, správy alebo riadenia finančných aktív, peňažných prostriedkov alebo kryptoaktív podliehajúcich oznamovaniu v mene iných osôb okrem poskytovania služieb, ktorými sa vykonávajú výmenné transakcie pre klientov alebo v ich mene, alebo

2. ktorého hrubý príjem plynie hlavne z investovania, opakovaného investovania alebo obchodovania s finančnými aktívami alebo kryptoaktívami podliehajúcimi oznamovaniu, ak je subjekt riadený iným subjektom, ktorý je vkladovou inštitúciou, inštitúciou správy a úschovy finančných aktív, špecifikovanou poisťovacou spoločnosťou alebo investičným subjektom uvedeným v prvom bode; hrubým príjmom subjektu je taký príjem, ktorý plynie hlavne z investovania a opakovaného investovania do finančných aktív alebo kryptoaktív podliehajúcich oznamovaniu alebo obchodovania s finančnými aktívami alebo kryptoaktívami podliehajúcimi oznamovaniu, ak sa hrubý príjem subjektu, ktorý plynie z príslušných činností, rovná najmenej 50 % hrubého príjmu subjektu počas kratšieho z týchto období:

2a. trojročné obdobie, ktoré sa končí 31. decembra roka, ktorý predchádza roku, v ktorom sa vypočítal podiel hrubého príjmu z investovania a opakovaného investovania finančných aktív alebo kryptoaktív podliehajúcich oznamovaniu alebo obchodovania s finančnými aktívami alebo kryptoaktívami podliehajúcimi oznamovaniu na celkovom hrubom príjme, alebo

2b. obdobie, počas ktorého subjekt existoval,“.

7. V § 3 ods. 3 tretej vete sa za slovo „opcie“ vkladá čiarka a slová „podiel na kryptoaktíve podliehajúcom oznamovaniu“.

8. § 3 sa dopĺňa odsekom 4, ktorý znie:

„(4) Investičným subjektom podľa odseku 2 písm. c) nie je subjekt, ktorý je aktívnym nefinančným subjektom a spĺňa niektoré z kritérií uvedených v § 6 ods. 2 písm. c) bodoch 2d až 2g.“.

9. V § 4 ods. 1 písm. a) sa na konci pripájajú tieto slová: „alebo činnosti uchovávania digitálnych mien centrálnych bánk pre držiteľov účtov, ktorí nie sú finančnými inštitúciami, verejnými orgánmi, medzinárodnými organizáciami alebo centrálnymi bankami,“.

10. V § 5 ods. 2 písm. a) sa vypúšťajú slová „v rámci bežného podnikania v oblasti bankovníctva alebo podobného odvetvia“ a na konci sa pripájajú tieto slová: „účet alebo pomyselný účet, ktorý predstavuje elektronické peniaze držané v prospech klienta a účet, na ktorom sa drží jedna alebo viacero digitálnych mien centrálnych bánk v prospech klienta,“.

11. V § 5 ods. 3 sa písmeno e) dopĺňa piatym bodom, ktorý znie:

„5. založenie a vznik spoločnosti alebo zvýšenie vlastného imania vkladom, ak účet spĺňa tieto požiadavky:

5a. účet sa používa výlučne na uloženie peňažného vkladu, ktorý sa má použiť na účely založenia spoločnosti alebo zvýšenia jej vlastného imania podľa právneho predpisu príslušného štátu,

5b. všetky sumy držané na účte sú zablokované dovtedy, kým oznamujúca finančná inštitúcia nezíska nezávislé potvrdenie týkajúce sa založenia alebo zvýšenia vlastného imania,

5c. účet je po založení alebo zvýšení vlastného imania zatvorený alebo transformovaný na účet v mene spoločnosti,

5d. akékoľvek vrátené peňažné vklady vyplývajúce z neplatného založenia alebo zvýšenia vlastného imania, po odpočítaní poplatkov pre poskytovateľa služieb a podobných poplatkov, sa vyplácajú výlučne osobám, ktoré prevzali záväzok za vklad, a

5e. účet nebol zriadený pred viac ako 12 mesiacmi,“.

12. V § 5 ods. 3 sa za písmeno e) vkladá nové písmeno f), ktoré znie:

„f) vkladový účet, ktorý predstavuje všetky elektronické peniaze držané v prospech klienta, ak kĺzavý priemer celkového zostatku na účte na konci dňa za 90 dní alebo hodnota na účte počas akéhokoľvek obdobia 90 po sebe nasledujúcich dní nepresiahli 10 000 USD v ktoromkoľvek dni počas kalendárneho roka alebo iného primeraného oznamovacieho obdobia,“.

Doterajšie písmená f) a g) sa označujú ako písmená g) a h).

13. V § 5 ods. 3 písm. h) sa slová „podľa písmen a) až f)“ nahrádzajú slovami „podľa písmen a) až g)“.

14. V § 5 ods. 4 písm. a) sa na konci pripájajú tieto slová: „alebo, ak sa finančný účet považuje za účet alebo pomyselný účet, ktorý predstavuje elektronické peniaze v prospech klienta alebo účet, na ktorom je v prospech klienta držaná jedna alebo viac digitálnych mien centrálnej bankyk 31. decembru 2025,“.

15. V § 5 ods. 5 sa slová „ak sa nepovažuje za existujúci účet podľa odseku 4 písm. b)“ nahrádzajú slovami „alebo ak sa účet považuje za finančný účet alebo pomyselný účet, ktorý predstavuje elektronické peniaze v prospech klienta alebo účet, na ktorom je v prospech klienta držaná jedna alebo viac digitálnych mien centrálnej banky k 1. januáru 2026 alebo neskôr“.

16. V § 6 ods. 2 písmeno a) znie:

„a) osobou podliehajúcou oznamovaniu osoba z iného členského štátu alebo osoba zo zmluvného štátu vrátane osoby za podmienok ustanovených všeobecne záväzným právnym predpisom vydaným podľa [§ 7 ods. 2](https://www.slov-lex.sk/pravne-predpisy/SK/ZZ/2015/359/20210101#paragraf-7.odsek-2), ktorá nie je

1. subjekt, s akciami ktorého sa pravidelne obchoduje na jednom regulovanom trhu alebo na viacerých regulovaných trhoch s cennými papiermi,

2. subjekt, ktorý je prepojeným subjektom subjektu uvedeného v prvom bode,

3. verejný orgán,

4. medzinárodná organizácia,

5. centrálna banka alebo

6. finančná inštitúcia,“.

17. V § 8 odsek 2 znie:

„(2) Informáciami podľa odseku 1 sú

a) pri fyzickej osobe, ktorá je držiteľom finančného účtu alebo ovládajúcou osobou,

1. meno a priezvisko,

2. adresa bydliska,

3. daňové identifikačné číslo alebo identifikačné číslo používané v členskom štáte alebo zmluvnom štáte na daňové účely,

4. označenie štátu rezidencie na daňové účely,

5. dátum a miesto narodenia,

6. informácia, či bolo poskytnuté platné čestné vyhlásenie o daňovej rezidencii,

7. informácia, či je finančný účet spoločným účtom, vrátane počtu držiteľov finančného účtu,

8. pri ovládajúcej osobe informácia o postavení, na základe ktorého je ovládajúcou osobou subjektu, ktorý je držiteľom finančného účtu,

b) pri subjekte, ktorý je držiteľom finančného účtu,

1. obchodné meno alebo názov,

2. sídlo,

3. daňové identifikačné číslo alebo identifikačné číslo používané v členskom štáte alebo zmluvnom štáte na daňové účely,

4. označenie štátu rezidencie na daňové účely,

5. informácia, či bolo poskytnuté platné čestné vyhlásenie o daňovej rezidencii,

6. informácia, či je finančný účet spoločným účtom, vrátane počtu držiteľov finančného účtu.“.

18. V § 9 ods. 1 písm. c) sa na konci pripájajú tieto slová: „druh účtu a informáciu o tom, či ide o existujúci účet alebo nový účet,“.

19. V § 9 ods. 1 sa za písmeno f) vkladá nové písmeno g), ktoré znie:

„g) postavenie, na základe ktorého je osoba podliehajúca oznamovaniu držiteľom majetkového podielu, pri majetkovom podiele držanom v investičnom subjekte, ktorý je právnym usporiadaním bez právnej subjektivity,“.

Doterajšie písmeno g) sa označuje ako písmeno h).

20. V § 9 ods. 4 sa slová „v lehote do 30. júna kalendárneho roka nasledujúceho po kalendárnom roku, za ktorý sa plní oznamovacia povinnosť“ nahrádzajú slovami „pred ukončením činnosti alebo zánikom“.

21. § 9 sa dopĺňa odsekom 5, ktorý znie:

„(5) Oznamujúca finančná inštitúcia v súvislosti s identifikovanou skupinou účtov nie je povinná oznamovať hrubé výnosy z predaja alebo vyplatenia finančného aktíva, ak takéto hrubé výnosy z predaja alebo vyplatenia finančného aktíva oznámi v súlade s § 15h ods. 9. Túto skutočnosť oznámi príslušnému orgánu Slovenskej republiky spolu s informáciami oznamovanými podľa § 9 ods. 1 a 2.“.

22. V § 11 ods. 3 sa za slová „neoznamujúca finančná inštitúcia“ vkladá čiarka a slová „ktorá vedie účet oznamovaný Spojeným štátom americkým,“.

23. V § 11 ods. 4 sa slová „zanikla alebo ukončila“ nahrádzajú slovami „zanikne alebo ukončí“ a na konci sa pripája táto veta: „Zánik alebo ukončenie činnosti sa môže uskutočniť až po zrušení registračného čísla príslušným orgánom Spojených štátov amerických.“.

24. V § 13 ods. 1 písm. b) sa vypúšťajú slová „(ďalej len „ovládajúca osoba“)“.

25. V § 13 ods. 2 sa na konci pripájajú tieto slová: „podľa odseku 1 písm. b)“.

26. V § 14 sa za odsek 4 vkladá nový odsek 5, ktorý znie:

„(5) Slovenská neoznamujúca finančná inštitúcia, ktorá má pridelené identifikačné číslo podľa dohody FATCA, oznámi údaje podľa odseku 2 príslušnému orgánu Slovenskej republiky vždy v lehote do 30. júna kalendárneho roka nasledujúceho po kalendárnom roku, za ktorý sa plní oznamovacia povinnosť. Túto lehotu nemožno predĺžiť.“.

Doterajší odsek 5 sa označuje ako odsek 6.

27. V § 14 ods. 6 sa slová „v lehote do 30. júna kalendárneho roka nasledujúceho po kalendárnom roku, za ktorý sa plní oznamovacia povinnosť“ nahrádzajú slovami „pred ukončením činnosti oznamujúcej finančnej inštitúcie alebo jej zánikom“.

28. Za § 15 sa vkladajú § 15a až 15j, ktoré vrátane nadpisu nad paragrafom a nadpisov znejú:

„**Automatická výmena informácií o kryptoaktívach vo vzťahu k rezidentom členských štátov a rezidentom zmluvných štátov**

**§ 15a**

**Vymedzenie pojmov**

Na účely automatickej výmeny informácií o kryptoaktívach sa rozumie

a) poskytovateľom služieb kryptoaktív poskytovateľ služieb kryptoaktív podľa osobitného predpisu,11a)

b) prevádzkovateľom kryptoaktív iný poskytovateľ v oblasti poskytovania služieb kryptoaktív ako je uvedený v písmene a), ktorý vykonáva jednu alebo viacero služieb kryptoaktív, ktorými sa vykonávajú výmenné transakcie pre používateľa podliehajúceho oznamovaniu alebo v jeho mene,

c) službou kryptoaktív služba kryptoaktív podľa osobitného predpisu11b) vrátane stakingu a požičiavania,

d) pobočkou organizačná zložka, prevádzka alebo kancelária oznamujúceho poskytovateľa služieb kryptoaktív, ktorá je považovaná za pobočku podľa práva štátu, v ktorom je umiestnená; pobočky oznamujúceho poskytovateľa služieb kryptoaktív umiestnené v jednom štáte sa považujú za jednu pobočku,

e) identifikačnou službou v oblasti kryptoaktív elektronický proces, ktorý členský štát alebo Európska únia bezodplatne sprístupňuje oznamujúcemu poskytovateľovi služieb kryptoaktív na účely určenia totožnosti a daňovej rezidencie používateľa kryptoaktív,

f) adresou distribuovanej databázy transakcií adresa distribuovanej databázy transakcií podľa osobitného predpisu,11c)

g) postupmi preverovania vo vzťahu ku klientovi postupy preverovania vo vzťahu ku klientovi oznamujúceho poskytovateľa služieb kryptoaktív podľa osobitného predpisu4) alebo podobné požiadavky, ktorým takýto oznamujúci poskytovateľ služieb kryptoaktív podlieha,

h) prepojeným subjektom subjekt prepojený s iným subjektom, ak jeden zo subjektov ovláda druhý subjekt, alebo ak sú obidva subjekty pod spoločnou kontrolou, pričom kontrola zahŕňa priame alebo nepriame vlastníctvo viac ako 50 % podielu na hlasovacích právach a 50 % podielu na základnom imaní v danom subjekte,

i) aktívnym subjektom subjekt, ktorý spĺňa ktorékoľvek z týchto kritérií:

1. menej ako 50 % hrubého príjmu subjektu za predchádzajúci kalendárny rok alebo iné primerané oznamovacie obdobie je pasívnym príjmom a menej ako 50 % aktív, ktoré subjekt držal počas predchádzajúceho kalendárneho roku alebo iného primeraného oznamovacieho obdobia, sú aktíva, z ktorých plynie pasívny príjem alebo sa držia s cieľom dosahovať pasívny príjem,

2. všetky činnosti subjektu pozostávajú z úplnej alebo čiastočnej držby emitovaných akcií aspoň jednej dcérskej spoločnosti alebo z financovania alebo poskytovania služieb jednej dcérskej spoločnosti alebo viacerým dcérskym spoločnostiam, ktoré obchodujú alebo vykonávajú inú podnikateľskú činnosť, ako je podnikateľská činnosť finančnej inštitúcie; subjekt nie je aktívnym subjektom, ak plní funkciu investičného fondu alebo vystupuje ako investičný fond, akým je napríklad fond súkromného kapitálu, fond rizikového kapitálu, fond na dlhové akvizície alebo akýkoľvek investičný nástroj, ktorého cieľom je nadobudnúť alebo financovať spoločnosti a následne držať podiely v týchto spoločnostiach ako kapitálové aktíva na investičné účely,

3. subjekt v období 24 mesiacov nasledujúcich po jeho vzniku nevykonáva podnikateľskú činnosť a v minulosti nevykonával žiadnu činnosť, ale investuje kapitál do aktív s cieľom vykonávať inú podnikateľskú činnosť, ako je podnikateľská činnosť finančnej inštitúcie,

4. subjekt nebol finančnou inštitúciou v posledných piatich rokoch a je v procese likvidácie, alebo premeny alebo zmeny právnej formy s úmyslom pokračovať v podnikateľskej činnosti alebo opätovne začať vykonávať podnikateľskú činnosť, ktorá je iná ako podnikateľská činnosť finančnej inštitúcie,

5. vykonáva hlavne transakcie financovania a zabezpečenia s prepojenými subjektmi, ktoré nie sú finančnými inštitúciami, alebo pre tieto prepojené subjekty, a neposkytuje služby financovania ani zabezpečenia subjektu, ktorý nie je prepojeným subjektom, ak skupina takýchto prepojených subjektov podniká hlavne v inom predmete podnikania, ako je predmet podnikania finančnej inštitúcie, alebo

6. subjekt spĺňa súčasne tieto požiadavky:

6a. vznikol a vykonáva činnosť v členskom štáte rezidencie alebo zmluvnom štáte rezidencie výlučne na náboženské, charitatívne, vedecké, umelecké, kultúrne, športové alebo vzdelávacie účely, alebo je zriadený a vykonáva činnosť vo svojom členskom štáte rezidencie alebo v zmluvnom štáte rezidencie a ide o profesijnú organizáciu, obchodný spolok, obchodnú komoru, organizáciu práce, poľnohospodársku organizáciu alebo záhradnícku organizáciu, občiansky spolok alebo organizáciu, ktorá vykonáva výhradne všeobecne prospešné služby,

6b. je oslobodený od dane z príjmov vo svojom členskom štáte rezidencie alebo v zmluvnom štáte rezidencie,

6c. nemá žiadnych akcionárov, spoločníkov, členov, zakladateľov alebo zriaďovateľov, ktorí vlastnia podiel v tomto subjekte, alebo ktorí sú skutočnými vlastníkmi príjmu alebo majetku tohto subjektu,

6d. právne predpisy členského štátu rezidencie alebo zmluvného štátu rezidencie subjektu alebo zakladajúce dokumenty subjektu neumožňujú, aby sa zisk, príjem alebo majetok subjektu rozdelili alebo použili v prospech súkromnej osoby alebo v prospech necharitatívneho subjektu; to neplatí, ak sa tak uskutoční v rámci výkonu charitatívnych činností subjektu alebo ako platba primeranej protihodnoty za poskytnuté služby alebo ako platba, ktorá predstavuje primeranú trhovú hodnotu majetku, ktorý subjekt nadobudol kúpou,

6e. právne predpisy členského štátu rezidencie alebo zmluvného štátu rezidencie subjektu alebo zakladajúce dokumenty subjektu vyžadujú, aby sa pri likvidácii alebo zrušení subjektu bez likvidácie všetky jeho aktíva rozdelili verejnému orgánu alebo inej neziskovej organizácii alebo by prepadli v prospech členského štátu rezidencie alebo zmluvného štátu rezidencie subjektu alebo v prospech jeho územného celku,

j) elektronickými peniazmi v oblasti kryptoaktív kryptoaktívum, ktoré je

1. digitálnym vyjadrením jednej oficiálnej meny,

2. vydané pri prijatí finančných prostriedkov na účely vykonania platobných transakcií,

3. pohľadávkou voči emitentovi vyjadrenou v tej istej oficiálnej mene,

4. akceptované pri platbe fyzickou osobou alebo právnickou osobou inou ako eminent a

5. na základe regulačných požiadaviek, ktorým podlieha emitent, splatné kedykoľvek a v nominálnej hodnote za tú istú oficiálnu menu na žiadosť držiteľa produktu okrem produktu vytvoreného výlučne na účely uľahčenia prevodu finančných prostriedkov od klienta na inú osobu podľa pokynov klienta, ak sa v rámci bežného chodu podnikania prevádzajúceho subjektu finančné prostriedky spojené s takýmto produktom držia dlhšie ako 60 dní po prijatí pokynov na uľahčenie prevodu, alebo ak sú v prípade, že neboli prijaté žiadne pokyny, finančné prostriedky spojené s takýmto produktom držané dlhšie ako 60 dní po prijatí finančných prostriedkov.

**§ 15b**

**Oznamujúci poskytovateľ služieb kryptoaktív**

Oznamujúcim poskytovateľom služieb kryptoaktív je na účely automatickej výmeny informácií o kryptoaktívach

a) poskytovateľ služieb kryptoaktív,

b) prevádzkovateľ kryptoaktív.

**§ 15c**

**Oznamovaná transakcia**

(1) Oznamovanou transakciou na účely automatickej výmeny informácií o kryptoaktívach je

a) výmenná transakcia,

b) prevod kryptoaktív podliehajúcich oznamovaniu.

(2) Prevodom kryptoaktív podliehajúcich oznamovaniu na účely automatickej výmeny informácií o kryptoaktívach je transakcia, pri ktorej dochádza k presunu kryptoaktíva podliehajúceho oznamovaniu

a) z adresy kryptoaktíva alebo účtu používateľa kryptoaktíva vedeného oznamujúcim poskytovateľom služieb kryptoaktív na

1. adresu kryptoaktíva alebo účet iného používateľa kryptoaktív, alebo

2. adresu kryptoaktíva alebo účet, ktoré nie sú vedené týmto oznamujúcim poskytovateľom služieb kryptoaktív,

b) na adresu kryptoaktíva alebo účet používateľa kryptoaktív vedeného oznamujúcim poskytovateľom služieb kryptoaktív z

1. adresy kryptoaktíva alebo účtu iného používateľa kryptoaktív, alebo

2. adresy kryptoaktíva alebo účtu, ktoré nie sú vedené týmto oznamujúcim poskytovateľom služieb kryptoaktív, pričom na základe poznatkov, ktoré oznamujúci poskytovateľ služieb kryptoaktív mal v čase transakcie, nemožno určiť, že je transakcia výmennou transakciou.

(3) Oznamovanou transakciou maloobchodných platieb na účely automatickej výmeny informácií o kryptoaktívach je prevod kryptoaktív podliehajúcich oznamovaniu za protihodnotu tovaru alebo služby v hodnote presahujúcej sumu uvedenú v eurách alebo v inej mene zodpovedajúcu sume 50 000 USD.

**§ 15d**

**Používateľ podliehajúci oznamovaniu**

(1) Používateľ podliehajúci oznamovaniu je na účely automatickej výmeny informácií o kryptoaktívach používateľ kryptoaktív, ktorý je osobou podliehajúcou oznamovaniu alebo ktorého ovládajúca osobaje osobou podliehajúcou oznamovaniu.

(2) Osobou podliehajúcou oznamovaniu na účely automatickej výmeny informácií o kryptoaktívach je osoba z oznamovaného štátu iná ako vylúčená osoba.

(3) Osobou z oznamovaného štátu na účely automatickej výmeny informácií o kryptoaktívach je

a) fyzická osoba alebo subjekt, ktoré sú rezidentmi na daňové účely v tomto štáte,

b) subjekt, ktorý nie je rezidentom na daňové účely v žiadnom štáte, ak má v oznamovanom štáte miesto skutočného vedenia, alebo

c) osoba, ktorej bola zverená správa dedičstva po poručiteľovi, ktorý bol rezidentom na daňové účely v oznamovanom štáte.

(4) Vylúčenou osobou na účely automatickej výmeny informácií o kryptoaktívach je

a) subjekt, s akciami ktorého sa pravidelne obchoduje aspoň na jednom regulovanom trhu s cennými papiermi,

b) subjekt, ktorý je prepojeným subjektom subjektu uvedeného v písmene a),

c) verejný orgán,

d) medzinárodná organizácia,

e) centrálna banka, alebo

f) iná finančná inštitúcia ako investičný subjekt uvedený v § 3 ods. 2 písm. c).

(5) Používateľom kryptoaktív je na účely automatickej výmeny informácií o kryptoaktívach fyzická osoba alebo subjekt, ktorí sú klientmi oznamujúceho poskytovateľa služieb kryptoaktív na účely vykonávania oznamovaných transakcií.

(6) Ak ide o fyzickú osobu alebo subjekt iný ako finančná inštitúcia alebo o oznamujúceho poskytovateľa služieb kryptoaktív, ktorý koná ako používateľ kryptoaktív v prospech alebo na účet inej fyzickej osoby alebo subjektu ako zástupca, správca, poverenec, osoba s podpisovým právom, investičný poradca alebo sprostredkovateľ, je na účely automatickej výmeny informácií o kryptoaktívach používateľom kryptoaktív len fyzická osoba alebo subjekt, za ktorých alebo v prospech ktorých sa koná.

(7) Na účely oznamovaných transakcií maloobchodných platieb oznamujúci poskytovateľ služieb kryptoaktív zaobchádza s klientom obchodníka ako s používateľom podliehajúcim oznamovaniu, ak je oznamujúci poskytovateľ služieb kryptoaktív povinný overiť totožnosť takéhoto klienta podľa postupov ustanovených pre predchádzanie a odhaľovanie legalizácie príjmov z trestnej činnosti a financovania terorizmu.4)

(8) Existujúcim používateľom kryptoaktív na účely automatickej výmeny informácií o kryptoaktívach je používateľ kryptoaktív, ktorý je klientom oznamujúceho poskytovateľa služieb kryptoaktív

a) k 31. decembru 2025 v prípade používateľa z členského štátu,

b) k 31. decembru roku, v ktorom sa zmluvný štát stal kvalifikovaným zmluvným štátom podľa § 15e ods. 3, ak ide o používateľa zo zmluvného štátu.

(9) Na účely automatickej výmeny informácií o kryptoaktívach sa za ovládajúcu osobu podľa § 6 ods. 2 písm. b) považuje konečný užívateľ výhod podľa osobitného predpisu.11d)

**§ 15e**

**Oznamovaný štát**

(1) Oznamovaným štátom na účely automatickej výmeny informácií o kryptoaktívach je

a) Slovenská republika,

b) iný členský štát,

c) zmluvný štát.

(2) Ministerstvo financií zverejní zoznam zmluvných štátov podľa odseku 1 písm. c) na svojom webovom sídle.

(3) Kvalifikovaným zmluvným štátom na účely automatickej výmeny informácií o kryptoaktívach je štát mimo Európskej únie, ktorý má uzavretú dohodu príslušných orgánov s príslušnými orgánmi všetkých členských štátov, ktoré sú uvedené ako oznamované štáty v zozname uverejnenom zmluvným štátom.

(4) Dohodou príslušných orgánov na účely odseku 3 je dohoda medzi príslušnými orgánmi Slovenskej republiky a zmluvného štátu, ktorou sa vyžaduje automatická výmena informácií, ktoré zodpovedajú informáciám uvedeným v §15 h ods. 9; takouto dohodou je aj mnohostranná dohoda príslušných orgánov na účely automatickej výmeny informácií o kryptoaktívach na základe štandardu vydaného medzinárodnou organizáciou*.*

**§ 15f**

**Preverovanie informácií o kryptoaktívach**

(1) Oznamujúci poskytovateľ služieb kryptoaktív je povinný preverovať, či v kalendárnom roku uskutočňuje oznamovanú transakciu pre používateľa podliehajúceho oznamovaniu a vykonávať postupy preverovania na účely automatickej výmeny informácií o kryptoaktívach.

(2) Podrobnosti o požiadavkách oznamovania informácií o kryptoaktívach a o požiadavkách preverovania, postupoch preverovania pre používateľov kryptoaktív, ktorí sú fyzickými osobami, používateľov kryptoaktív, ktorí sú subjektmi, a podrobnosti o požiadavkách na platnosť čestných vyhlásení ustanoví všeobecne záväzný právny predpis, ktorý vydá ministerstvo financií.

**§ 15g**

**Získavanie informácií o kryptoaktívach**

(1) Oznamujúci poskytovateľ služieb kryptoaktív je povinný získavať informácie o kryptoaktívach v súvislosti s používateľmi kryptoaktív, ktorí sú používateľmi podliehajúcimi oznamovaniu alebo ktorí majú ovládajúce osoby, ktoré sú osobami podliehajúcimi oznamovaniu.

(2) Informáciami podľa odseku 1 sú

a) pri fyzickej osobe, ktorá je používateľom kryptoaktív alebo ovládajúcou osobou,

1. meno a priezvisko,

2. adresa bydliska,

3. daňové identifikačné číslo alebo identifikačné číslo používané v členskom štáte alebo zmluvnom štáte na daňové účely,

4. označenie štátu rezidencie na daňové účely,

5. dátum a miesto narodenia,

6. pri ovládajúcej osobe informácia o postavení, na základe ktorého je ovládajúcou osobou subjektu,

b) pri subjekte, ktorý je používateľom kryptoaktív,

1. obchodné meno alebo názov,

2. sídlo,

3. daňové identifikačné číslo alebo identifikačné číslo používané v členskom štáte alebo zmluvnom štáte na daňové účely,

4. označenie štátu rezidencie na daňové účely.

(3) Ak oznamujúci poskytovateľ služieb kryptoaktív využíva na priame potvrdenie totožnosti a štátu rezidencie na daňové účely identifikačnú službu, informácie podľa odseku 1 zahŕňajú meno a priezvisko alebo obchodné meno alebo názov, identifikátor identifikačnej služby, členský štát vydania a postavenie, na základe ktorého je osoba podliehajúca oznamovaniu ovládajúcou osobou subjektu.

**§ 15h**

**Oznamovacia povinnosť**

(1) Oznamujúci poskytovateľ služieb kryptoaktív vykonáva postupy preverovania a oznamuje informácie o kryptoaktívach v Slovenskej republike, ak

a) je subjektom, ktorému Národná banka Slovenska vydala povolenie podľa osobitného predpisu,11e) alebo ktorý môže poskytovať služby kryptoaktív na základe oznámenia Národnej banke Slovenska podľa osobitného predpisu,11f) alebo

b) nie je subjektom podľa písmena a) a je

1. subjektom alebo fyzickou osobou, ktorí sú rezidentmi na daňové účely v Slovenskej republike,

2. subjektom, ktorý je zapísaný v registri právnických osôb, podnikateľov a orgánov verejnej moci podľa osobitného predpisu11g) alebo zriadený podľa právnych predpisov Slovenskej republiky a má právnu subjektivitu v Slovenskej republike alebo má povinnosť podávať daňové priznania alebo podania s daňovými informáciami v súvislosti so svojimi príjmami daňovým orgánom v Slovenskej republike,

3. subjektom riadeným zo Slovenskej republiky alebo

4. subjektom alebo fyzickou osobou, ktoré majú obvyklé miesto podnikania v Slovenskej republike.

(2) Oznamujúci poskytovateľ služieb kryptoaktív vykonáva postupy preverovania podľa § 15f a oznamuje informácie o kryptoaktívach v Slovenskej republike vo vzťahu k oznamovaným transakciám, ktoré sú uskutočnené prostredníctvom pobočky nachádzajúcej sa v Slovenskej republike.

(3) Oznamujúci poskytovateľ služieb kryptoaktív, ktorý je subjektom spĺňajúcim niektorú z podmienok uvedených v odseku 1 písm. b) druhom bode, treťom bode alebo štvrtom bode v Slovenskej republike, nie je povinný oznamovať informácie o kryptoaktívach a vykonávať postupy preverovania podľa § 15f v Slovenskej republike, ak plní tieto povinnosti v členskom štáte alebo v kvalifikovanom zmluvnom štáte na základe toho, že je v tomto členskom štáte alebo kvalifikovanom zmluvnom štáte rezidentom na daňové účely.

(4) Oznamujúci poskytovateľ služieb kryptoaktív, ktorý je subjektom spĺňajúcim niektorú z podmienok uvedených v odseku 1 písm. b) treťom bode alebo štvrtom bode v Slovenskej republike, nie je povinný oznamovať informácie o kryptoaktívach a vykonávať postupy preverovania podľa § 15f v Slovenskej republike, ak plní tieto povinnosti v členskom štáte alebo v kvalifikovanom zmluvnom štáte na základe toho, že je subjektom, ktorý je zaregistrovaný alebo zriadený podľa právnych predpisov takéhoto členského štátu alebo kvalifikovaného zmluvného štátu a má právnu subjektivitu v tomto členskom štáte alebo v kvalifikovanom zmluvnom štáte, alebo má v súvislosti so svojimi príjmami povinnosť podávať daňové priznania alebo podania s daňovými informáciami daňovým orgánom v tomto členskom štáte alebo v kvalifikovanom zmluvnom štáte.

(5) Oznamujúci poskytovateľ služieb kryptoaktív, ktorý je subjektom spĺňajúcim podmienku uvedenú v odseku 1 písm. b) štvrtom bode v Slovenskej republike, nie je povinný oznamovať informácie o kryptoaktívach a vykonávať postupy preverovania podľa § 15f v Slovenskej republike, ak plní tieto povinnosti v členskom štáte alebo v kvalifikovanom zmluvnom štáte na základe toho, že je riadený z tohto členského štátu alebo z tohto kvalifikovaného zmluvného štátu.

(6) Oznamujúci poskytovateľ služieb kryptoaktív, ktorý je fyzickou osobou spĺňajúcou podmienku uvedenú v odseku 1 písm. b) štvrtom bode v Slovenskej republike, nie je povinný oznamovať informácie o kryptoaktívach a vykonávať postupy preverovania podľa § 15f v Slovenskej republike, ak plní tieto povinnosti v členskom štáte alebo v kvalifikovanom zmluvnom štáte na základe toho, že je v tomto členskom štáte alebo v tomto kvalifikovanom zmluvnom štáte rezidentom na daňové účely.

(7) Oznamujúci poskytovateľ služieb kryptoaktív spĺňajúci niektorú z podmienok uvedených v odseku 1 písm. b) prvom bode až štvrtom bode nie je povinný oznamovať informácie o kryptoaktívach a vykonávať postupy preverovania uvedené v § 15f v Slovenskej republike, ak do 31. mája kalendárneho roka nasledujúceho po kalendárnom roku, za ktorý sa plní oznamovacia povinnosť, podal príslušnému orgánu Slovenskej republiky elektronickými prostriedkami oznámenie potvrdzujúce, že plní tieto povinnosti podľa pravidiel členského štátu alebo kvalifikovaného zmluvného štátu v súlade s obdobnými podmienkami uvedenými v odseku 1 písm. b) prvom bode až štvrtom bode. Formulár oznámenia zverejní Finančné riaditeľstvo Slovenskej republiky (ďalej len „finančné riaditeľstvo“) na svojom webovom sídle.

(8) Oznamujúci poskytovateľ služieb kryptoaktív nie je povinný oznamovať informácie o kryptoaktívach a vykonávať postupy preverovania uvedené v § 15f v Slovenskej republike, ak ide o oznamované transakcie, ktoré vykonáva prostredníctvom pobočky v členskom štáte alebo v kvalifikovanom zmluvnom štáte, ak táto pobočka plní tieto povinnosti v členskom štáte alebo v kvalifikovanom zmluvnom štáte.

(9) Oznamujúci poskytovateľ služieb kryptoaktív oznámi príslušnému orgánu Slovenskej republiky za kalendárny rok alebo za iné primerané oznamovacie obdobie v súvislosti s používateľmi kryptoaktív, ktorí sú používateľmi podliehajúcimi oznamovaniu alebo ktorí majú ovládajúce osoby, ktoré sú osobami podliehajúcimi oznamovaniu, tieto informácie:

a) identifikačné údaje fyzických osôb a subjektov, ktorí sú používateľmi podliehajúcimi oznamovaniu, a ovládajúcich osôb, ktoré sú osobami podliehajúcimi oznamovaniu, ktoré boli získané podľa § 15g,

b) meno a priezvisko, alebo názov alebo obchodné meno, adresa bydliska, ak ide o fyzickú osobu, alebo adresa sídla alebo miesta podnikania, ak ide o subjekt, daňové identifikačné číslo, a ak je k dispozícii, individuálne identifikačné číslo pridelené pri registrácii na účely výmeny informácií o kryptoaktívach a globálny identifikátor právneho subjektu oznamujúceho poskytovateľa služieb kryptoaktív,

c) pri každom type kryptoaktíva podliehajúceho oznamovaniu, v súvislosti s ktorým oznamujúci poskytovateľ služieb kryptoaktív vykonal počas príslušného kalendárneho roka alebo iného primeraného oznamovacieho obdobia oznamované transakcie

1. úplný názov typu kryptoaktíva podliehajúceho oznamovaniu,

2. súhrnnú hrubú zaplatenú sumu, súhrnný počet jednotiek a počet oznamovaných transakcií v súvislosti s nadobudnutím kryptoaktív výmenou za oficiálnu menu,

3. súhrnnú hrubú prijatú sumu, súhrnný počet jednotiek a počet oznamovaných transakcií v súvislosti s odpredajmi kryptoaktív výmenou za oficiálnu menu,

4. súhrnnú reálnu trhovú hodnotu, súhrnný počet jednotiek a počet oznamovaných transakcií v súvislosti s nadobudnutím kryptoaktív výmenou za iné kryptoaktíva podliehajúce oznamovaniu,

5. súhrnnú reálnu trhovú hodnotu, súhrnný počet jednotiek a počet oznamovaných transakcií v súvislosti s odpredajmi kryptoaktív výmenou za iné kryptoaktíva podliehajúce oznamovaniu,

6. súhrnnú reálnu trhovú hodnotu, súhrnný počet jednotiek a počet oznamovaných transakcií maloobchodných platieb,

7. súhrnnú reálnu trhovú hodnotu, súhrnný počet jednotiek a počet oznamovaných transakcií rozdelených podľa druhu prevodu, ak sú známe oznamujúcemu poskytovateľovi služieb kryptoaktív, v súvislosti s prevodmi používateľovi podliehajúcemu oznamovaniu, na ktorého sa nevzťahujú druhý bod a štvrtý bod,

8. súhrnnú reálnu trhovú hodnotu, súhrnný počet jednotiek a počet oznamovaných transakcií rozdelených podľa druhu prevodu, ak sú známe oznamujúcemu poskytovateľovi služieb kryptoaktív, v súvislosti s prevodmi, ktoré vykonáva používateľ podliehajúci oznamovaniu, na ktorého sa nevzťahujú tretí bod, piaty bod a šiesty bod,

9. súhrnnú reálnu trhovú hodnotu, ako aj súhrnný počet jednotiek prevodov vykonaných oznamujúcim poskytovateľom služieb kryptoaktív na adresy distribuovanej databázy transakcií, o ktorých nie je známe, že by boli prepojené s poskytovateľom služieb kryptoaktív alebo finančnou inštitúciou.

(10) Oznamujúci poskytovateľ služieb kryptoaktív uvádza oficiálnu menu, v ktorej sú jednotlivé sumy oznamované.

(11) Oznamujúci poskytovateľ služieb kryptoaktív oznamuje zaplatenú alebo prijatú sumu v oficiálnej mene, v ktorej bola zaplatená alebo prijatá. Ak boli sumy zaplatené alebo prijaté vo viacerých oficiálnych menách, oznámi ich v jednej oficiálnej mene, pričom zvyšné meny sa prepočítavajú v čase každej oznamovanej transakcie spôsobom, ktorý oznamujúci poskytovateľ služieb kryptoaktív uplatňuje konzistentne.

(12) Oznamujúci poskytovateľ služieb kryptoaktív určuje a oznamuje reálnu trhovú hodnotu v jednej oficiálnej mene, pričom ocenenie vykoná v čase každej oznamovanej transakcie spôsobom, ktorý oznamujúci poskytovateľ služieb kryptoaktív uplatňuje konzistentne.

(13) Oznamujúci poskytovateľ služieb kryptoaktív oznámi príslušnému orgánu Slovenskej republiky elektronickými prostriedkami údaje podľa odseku 9 a § 15g ods. 3, ako aj skutočnosť, ak v kalendárnom roku alebo inom primeranom období neuskutočnil žiadnu oznamovanú transakciu pre žiadneho používateľa podliehajúceho oznamovaniu a skutočnosť, že informácie podľa odseku 9 oznámila pobočka v inom členskom štáte alebo kvalifikovanom zmluvnom štáte, vždy do 31. mája kalendárneho roka nasledujúceho po kalendárnom roku, za ktorý sa plní oznamovacia povinnosť. Túto lehotu nemožno predĺžiť.

(14) Od oznamujúceho poskytovateľa služieb kryptoaktív spĺňajúceho niektorú z podmienok uvedených v odseku 1 písm. b) prvom bode až štvrtom bode sa nevyžaduje, aby poskytoval informácie podľa odseku 9 v súvislosti s používateľom podliehajúcim oznamovaniu alebo ovládajúcou osobou, ktorá je osobou podliehajúcou oznamovaniu, ak oznamujúci poskytovateľ služieb kryptoaktív oznámi takéto informácie v kvalifikovanom zmluvnom štáte, na ktorý sa vzťahuje dohoda príslušných orgánov so štátom rezidencie používateľa podliehajúceho oznamovaniu alebo ovládajúcej osoby podliehajúcej oznamovaniu.

(15) Oznamujúci poskytovateľ služieb kryptoaktív, ktorý ukončí činnosť alebo zanikne počas oznamovacieho obdobia, oznámi informácie podľa odseku 9 za kalendárny rok alebo za iné primerané oznamovacie obdobie vo vlastnom mene, prostredníctvom právneho zástupcu alebo právneho nástupcu pred ukončením činnosti alebo zánikom.

(16) Príslušný orgán Slovenskej republiky má v centrálnom registri pre administratívnu spoluprácu v oblasti daní, v ktorom sa zaznamenávajú informácie o kryptoaktívach v štruktúre podľa odseku 9, prístup len k informáciám týkajúcim sa používateľov podliehajúcich oznamovaniu a osôb podliehajúcich oznamovaniu s bydliskom alebo sídlom v Slovenskej republike.

(17) Prevádzkovateľ kryptoaktív, ktorý nemá pridelené daňové identifikačné číslo v Slovenskej republike, je povinný oznamovať skutočnosti podľa odsekov 7, 13 a 15 príslušnému orgánu Slovenskej republiky elektronickými prostriedkami, pričom na takéto oznamovanie skutočností sa nevzťahuje spôsob doručovania písomností podľa osobitného predpisu.14).

(18) Ak oznamujúci poskytovateľ služieb kryptoaktív oznámi hrubé výnosy z predaja alebo vyplatenia finančného aktíva podľa § 9 ods. 5, uvedie túto skutočnosť v oznámení podľa odseku 9.

**§ 15i**

**Registračná povinnosť**

(1) Prevádzkovateľ kryptoaktív je povinný elektronickými prostriedkami požiadať o registráciu u správcu dane, ktorým je Daňový úrad Bratislava, ak v Slovenskej republike spĺňa niektorú z podmienok uvedených v § 15h ods. 1 písm. b) prvom bode až štvrtom bode alebo postupuje podľa § 15h ods. 2 v lehote do 31. marca po skončení oznamovacieho obdobia. Formulár žiadosti o registráciu zverejní na svojom webovom sídle finančné riaditeľstvo.

(2) Ak prevádzkovateľ kryptoaktív spĺňa niektorú z podmienok uvedených v § 15h ods. 1 písm. b) prvom bode až štvrtom bode alebo postupuje podľa § 15h ods. 2 vo viac ako jednom členskom štáte, zaregistruje sa u príslušného orgánu jedného z týchto členských štátov pred uplynutím lehoty, v ktorej má prevádzkovateľ kryptoaktív povinnosť oznámiť informácie o kryptoaktívach; ak spĺňa podmienky v Slovenskej republike a rozhodne sa zaregistrovať v Slovenskej republike, požiada o registráciu u správcu dane, ktorým je Daňový úrad Bratislava, v lehote podľa odseku 1 a štruktúre podľa odseku 4.

(3) Ak prevádzkovateľ kryptoaktív vykonáva postupy preverovania a plní požiadavky na oznamovanie v inom členskom štáte alebo kvalifikovanom zmluvnom štáte, nie je povinný sa registrovať u správcu dane, ktorým je Daňový úrad Bratislava.

(4) V žiadosti o registráciu podľa odseku 1 prevádzkovateľ kryptoaktív uvádza tieto informácie:

a) meno a priezvisko, alebo obchodné meno alebo názov,

b) adresu bydliska, ak ide o fyzickú osobu, alebo adresu sídla alebo miesta podnikania, ak ide o subjekt,

c) elektronickú adresu vrátane webových sídiel,

d) všetky pridelené daňové identifikačné čísla,

e) členské štáty, v ktorých sú podľa postupov preverovania podľa všeobecne záväzného právneho predpisu vydaného podľa [§ 15f ods. 2](https://www.slov-lex.sk/pravne-predpisy/SK/ZZ/2015/359/20210101#paragraf-7.odsek-2) oznamujúci používatelia rezidentmi na daňové účely,

f) kvalifikované zmluvné štáty, ak sa uplatňujú § 15h ods. 3 až 7.

(5) Správca dane, ktorým je Daňový úrad Bratislava, zaregistruje prevádzkovateľa kryptoaktív do 15 dní odo dňa podania žiadosti o registráciu alebo odo dňa odstránenia nedostatkov podania, ak spĺňa podmienky na registráciu podľa odsekov 1 a 2. Správca dane, ktorým je Daňový úrad Bratislava, oznámi prevádzkovateľovi kryptoaktív splnenie podmienok pre registráciu a súčasne mu pridelí individuálne identifikačné číslo. Proti tomuto rozhodnutiu nemožno podať odvolanie.

(6) Ak prevádzkovateľ kryptoaktív nespĺňa podmienky pre registráciu, správca dane, ktorým je Daňový úrad Bratislava, vydá rozhodnutie o nesplnení podmienok. Proti tomuto rozhodnutiu môže prevádzkovateľ kryptoaktív podať odvolanie.

(7) Príslušný orgán Slovenskej republiky elektronicky oznámi individuálne identifikačné číslo príslušným orgánom členských štátov prostredníctvom registra prevádzkovateľov kryptoaktív Európskej komisie.

(8) Ak nastanú zmeny skutočností uvedených v odseku 4 vrátane zmien, ktoré majú za následok zrušenie registrácie, prevádzkovateľ kryptoaktív ich oznámi správcovi dane, ktorým je Daňový úrad Bratislava, elektronickými prostriedkami do 15 dní odo dňa, kedy nastali.

(9) Správca dane, ktorým je Daňový úrad Bratislava, doručuje prevádzkovateľovi kryptoaktív, ktorý nemá pridelené daňové identifikačné číslo v Slovenskej republike, a ktorý požiadal o registráciu podľa odsekov 1 a 2, písomnosti na elektronickú adresu uvedenú v žiadosti o registráciu podľa odseku 4. Za deň doručenia sa považuje deň odoslania dátovej správy na elektronickú adresu.

(10) Prevádzkovateľ kryptoaktív, ktorý nemá pridelené daňové identifikačné číslo v Slovenskej republike, je povinný oznamovať skutočnosti podľa odsekov 4, 8 a 12 správcovi dane, ktorým je Daňový úrad Bratislava, elektronickými prostriedkami, pričom na takéto oznamovanie skutočností sa nevzťahuje spôsob doručovania písomností podľa osobitného predpisu.14)

(11) Ak prevádzkovateľ kryptoaktív nesplní oznamovacie povinnosti podľa § 15h ani po dvoch písomných výzvach správcu dane, zruší správca dane, ktorým je Daňový úrad Bratislava, registráciu tohto prevádzkovateľa kryptoaktív. Registrácia sa zruší najneskôr po uplynutí 90 dní odo dňa doručenia druhej výzvy, nie však skôr ako uplynie 30 dní odo dňa doručenia druhej výzvy. Zrušenie registrácie nemá vplyv na uplatnenie sankcií podľa § 23.

(12) Ak správca dane, ktorým je Daňový úrad Bratislava, zrušil registráciu podľa odseku 11 prevádzkovateľovi kryptoaktív, tento správca dane opätovnú registráciu povolí, ak prevádzkovateľ kryptoaktív oznámi elektronickými prostriedkami, že prijal opatrenia nevyhnutné k náprave nedostatkov, ktoré spôsobili zrušenie registrácie, vrátane podrobného opisu prijatých opatrení, a zaplatí pokutu uloženú podľa § 23.

(13) Príslušný orgán Slovenskej republiky môže vymazať prevádzkovateľa kryptoaktív z registra prevádzkovateľov kryptoaktív Európskej komisie, ak

a) prevádzkovateľ kryptoaktív oznámi príslušnému orgánu Slovenskej republiky, že už na území Európskej únie nemá používateľov podliehajúcich oznamovaniu,

b) nebolo doručené oznámenie podľa písmena a) a je dôvod predpokladať, že prevádzkovateľ kryptoaktív ukončil svoju činnosť,

c) prevádzkovateľ kryptoaktív nespĺňa podmienky uvedené v § 15a písm. b),

d) správca dane, ktorým je Daňový úrad Bratislava, zrušil registráciu podľa odseku 11.

(14) Príslušný orgán Slovenskej republiky bezodkladne informuje Európsku komisiu o prevádzkovateľovi kryptoaktív, ktorý má používateľov podliehajúcich oznamovaniu, ktorí sú rezidentmi na daňové účely v členskom štáte, a ktorý nie je zaregistrovaný na území Slovenskej republiky podľa tohto paragrafu*.*

(15) Pri nesplnení registračnej povinnosti prevádzkovateľom kryptoaktív na území Európskej únie podľa odseku 2 sa príslušný orgán Slovenskej republiky a príslušné orgány členských štátov dohodnú na spoločnej koordinácii pri zabezpečení dodržiavania registračnej povinnosti prevádzkovateľa kryptoaktív podľa tohto paragrafu.

**§ 15j**

**Posúdenie dohôd príslušných orgánov**

(1) Ministerstvo financií môže podať Európskej komisii odôvodnenú žiadosť o posúdenie, či informácie, ktoré sa automaticky vymieňajú podľa dohody medzi príslušným orgánom Slovenskej republiky a zmluvným štátom, zodpovedajú informáciám oznamovaným podľa § 15h ods. 9, pričom informácie vymieňané podľa mnohostrannej dohody príslušných orgánov sa považujú za informácie, ktoré zodpovedajú informáciám podľa § 15 ods. 9 a nevyžaduje sa posúdenie Európskej komisie.

(2) Ministerstvo financií poskytne súčinnosť Európskej komisii pri posúdení informácií podľa odseku 1.“.

Poznámky pod čiarou k odkazom 11a až 11g znejú:

„11a) Čl. 3 ods. 1 bod 15 nariadenia (EÚ) 2023/1114 v platnom znení.

11b) Čl. 3 ods. 1 bod 16 nariadenia (EÚ) 2023/1114 v platnom znení.

11c) Nariadenie (EÚ) 2023/1114 v platnom znení.

11d) § 6a zákona č. 297/2008 Z. z. v znení neskorších predpisov.

11e) Čl. 63 nariadenia (EÚ) 2023/1114 v platnom znení.

11f) Čl. 60 nariadenia (EÚ) 2023/1114 v platnom znení.

11g) Zákon č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v znení neskorších predpisov.“.

29. V § 16 sa za slovo „účtoch“ vkladajú slová „a automatickej výmene informácií o kryptoaktívach“.

30. Doterajší text § 17 sa označuje ako odsek 1 a dopĺňa sa odsekom 2, ktorý znie:

„(2) Používateľ podliehajúci oznamovaniu je povinný poskytnúť nevyhnutnú súčinnosť oznamujúcemu poskytovateľovi služieb kryptoaktív na účely plnenia jeho povinností podľa tohto zákona.“.

31. V § 18 ods. 1 sa slová „§ 9 a 14“ nahrádzajú slovami „§ 9, § 14, § 15h a 15i“ a na konci sa pripájajú tieto slová: „v určenej lehote“.

32. V § 18 ods. 2 sa slová „Finančného riaditeľstva Slovenskej republiky“ nahrádzajú slovami „finančného riaditeľstva“.

33. V § 19 ods. 1 sa za slová „slovenská oznamujúca finančná inštitúcia“ vkladá čiarka a slová „oznamujúci poskytovateľ služieb kryptoaktív“.

34. V § 19 ods. 2 prvej vete sa za slovo „americkým“ vkladajú slová „a na účel poskytnutia informácií o kryptoaktívach členskému štátu daňovej rezidencie používateľa kryptoaktív a zmluvnému štátu daňovej rezidencie používateľa kryptoaktív“ a v druhej vete sa slová „§ 8 a 13“ nahrádzajú slovami „§ 8, § 13 a 15g“.

35. V § 19 ods. 3 sa slová „§ 8 a 13“ nahrádzajú slovami „§ 8, § 13 a 15g“ a za slovo „FATCA“ sa vkladajú slová „najmenej päť rokov a nie dlhšie ako“.

36. § 19 sa dopĺňa odsekmi 4 a 5, ktoré znejú:

„(4) Oznamujúci poskytovateľ služieb kryptoaktív spracúva údaje uvedené v § 15h ods. 9 na účel tohto zákona najmenej päť rokov a nie dlhšie ako desať rokov od konca kalendárneho roka, v ktorom sa údaje podľa § 15h oznámili.

(5) Oznamujúca finančná inštitúcia, slovenská oznamujúca inštitúcia a oznamujúci poskytovateľ služieb kryptoaktív sú povinní informovať každú dotknutú fyzickú osobu, že informácie, ktoré sa jej týkajú, sa budú získavať a oznamovať v súlade s týmto zákonom, a poskytnúť jej všetky informácie, na ktoré má právo od prevádzkovateľa,13) tak, aby mohla uplatniť práva na ochranu svojich osobných údajov podľa osobitného predpisu13) pred zaslaním týchto informácií.“.

37. Za § 20 sa vkladá § 20a, ktorý vrátane nadpisu znie:

„**§ 20a**

**Zasielanie informácií o kryptoaktívach**

Príslušný orgán Slovenskej republiky zašle elektronicky prostredníctvom automatickej výmeny informácie o kryptoaktívach oznámené podľa § 15h ods. 13 príslušnému orgánu[2)](https://www.slov-lex.sk/pravne-predpisy/SK/ZZ/2015/359/20210101#poznamky.poznamka-2) členského štátu alebo príslušnému orgánu[2)](https://www.slov-lex.sk/pravne-predpisy/SK/ZZ/2015/359/20210101#poznamky.poznamka-2) zmluvného štátu do 30. septembra kalendárneho roka nasledujúceho po kalendárnom roku, za ktorý sa plní oznamovacia povinnosť.“.

38. Za § 21 sa vkladá § 21a, ktorý vrátane nadpisu znie:

„**§ 21a**

**Prijímanie informácií o kryptoaktívach**

Príslušný orgán Slovenskej republiky prijíma informácie o kryptoaktívach od príslušného orgánu2) členského štátu alebo príslušného orgánu2) zmluvného štátu.“.

39. V § 22 ods. 1 sa slová „účtu13a)“ nahrádzajú slovami „účtu,13a) oznamujúci poskytovateľ služieb kryptoaktív, používateľ kryptoaktív“.

40. V § 22 ods.2 a 3 sa za slovo „uchovávať“ vkladajú slová „najmenej päť rokov a nie dlhšie ako“.

41. V § 22 sa za odsek 3 vkladá nový odsek 4, ktorý znie:

„(4) Oznamujúci poskytovateľ služieb kryptoaktív je povinný viesť záznamy o plnení povinností podľa § 15g a uchovávať ich po dobu najmenej päť rokov a nie dlhšie ako desať rokov po skončení oznamovacieho obdobia, v rámci ktorého sa od oznamujúceho poskytovateľa služieb kryptoaktív vyžaduje, aby informácie podľa § 15h ods. 9 oznamoval.“.

Doterajšie odseky 4 až 9 sa označujú ako odseky 5 až 10.

42. V § 22 ods. 7 sa slová „Finančné riaditeľstvo Slovenskej republiky“ nahrádzajú slovami „finančné riaditeľstvo“ a na konci sa pripájajú tieto vety: „Ak finančné riaditeľstvo alebo daňový úrad pri kontrole dodržiavania povinností zistí informácie potrebné na vykonávanie dohľadu nad finančným trhom podľa osobitného predpisu,15) oznámi tieto informácie Národnej banke Slovenska. Takéto oznámenie sa nepovažuje za porušenie daňového tajomstva podľa osobitného predpisu.14)“.

Poznámka pod čiarou k odkazu 15 znie:

„15) Zákon č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov.“.

43. V § 22 odsek 8 znie:

„(8) Oznamujúca finančná inštitúcia a oznamujúci poskytovateľ služieb kryptoaktív môžu zabezpečiť splnenie postupov preverovania a postupov oznamovania prostredníctvom tretích strán, ktoré konajú v ich mene. Oznamujúca finančná inštitúcia a oznamujúci poskytovateľ služieb kryptoaktív sú zodpovední za splnenie postupov preverovania a postupov oznamovania.“.

44. V § 22 ods. 10 sa slová „§ 5 ods. 3 písm. g)“ nahrádzajú slovami „§ 5 ods. 3 písm. h)“ a slová „vo Finančnom spravodajcovi“ sa nahrádzajú slovami „na svojom webovom sídle“.

45. § 22 sa dopĺňa odsekmi 11 až 18, ktoré znejú:

„(11) Finančné riaditeľstvo každoročne do 30. apríla preverí, či neoznamujúce finančné inštitúcie, ktoré sa majú považovať za neoznamujúce finančné inštitúcie, spĺňajú požiadavky podľa § 4, a účty, ktoré sa majú považovať za vylúčené účty, spĺňajú požiadavky podľa § 5 ods. 3; ak na základe preverenia finančné riaditeľstvo zistí, že tieto požiadavky nie sú splnené, oznámi túto skutočnosť ministerstvu financií, ktoré s ohľadom na toto oznámenie upraví zoznam podľa odseku 10.

(12) Finančné riaditeľstvo využíva informácie získané z automatickej výmeny informácií podľa tohto zákona v rámci správy daní na určenie správnej výšky dane.

(13) Informácia o finančných účtoch a kryptoaktívach prijatá od príslušného orgánu2) členského štátu alebo príslušného orgánu2) zmluvného štátu môže byť sprístupnená v súlade s osobitným predpisom.16)

(14) Informácie získané podľa § 15h ods. 9 o používateľoch podliehajúcich oznamovaniu a ovládajúcich osobách, ktoré sú osobami podliehajúcimi oznamovaniu, ktorí sú rezidentmi na daňové účely v Slovenskej republike, sa použijú na účely správy daní v súlade s osobitným predpisom.14)

(15) Ak oznamujúcej finančnej inštitúcii nie je známe daňové identifikačné číslo a dátum narodenia, je povinná vynaložiť primerané úsilie na to, aby do konca druhého kalendárneho roka nasledujúceho po roku, v ktorom sa takéto účty identifikovali ako účty podliehajúce oznamovaniu, tieto údaje získala a vždy, keď sa vyžaduje aktualizácia informácií týkajúcich sa existujúceho účtu podľa postupov ustanovených pre predchádzanie a odhaľovanie legalizácie príjmov z trestnej činnosti a financovania terorizmu.4)

(16) Ak používateľ kryptoaktív neposkytne informácie podľa § 15h ods. 9 po dvoch výzvach nasledujúcich po prvej žiadosti oznamujúceho poskytovateľa služieb kryptoaktív, nie však skôr ako uplynie 60 dní odo dňa odoslania žiadosti, oznamujúci poskytovateľ služieb kryptoaktív zabráni používateľovi kryptoaktív vo vykonávaní oznamovaných transakcií.

(17) Ak príslušný orgán Slovenskej republiky zistí, že informácie oznámené podľa § 15h ods. 9 sú neúplné alebo chybné, prostredníctvom správcu dane vyzve oznamujúceho poskytovateľa služieb kryptoaktív na ich opravu alebo doplnenie, pričom postupuje primerane podľa osobitného predpisu.14)

(18) Národná banka Slovenska každoročne najneskôr do 31. decembra oznámi finančnému riaditeľstvu zoznam poskytovateľov služieb kryptoaktív, ktorým Národná banka Slovenska vydala povolenie podľa osobitného predpisu,11e) alebo ktorí môžu poskytovať služby kryptoaktív na základe oznámenia Národnej banke Slovenska podľa osobitného predpisu.11f)“.

Poznámka pod čiarou k odkazu 16 znie:

„16) § 14 ods. 1 zákona č. 442/2012 Z. z. v znení neskorších predpisov.“.

46. V § 23 odsek 1 znie:

„(1) Daňový úrad uloží pokutu

a) oznamujúcej finančnej inštitúcii za nesplnenie povinností podľa [§ 7 až 9,](https://www.slov-lex.sk/pravne-predpisy/SK/ZZ/2015/359/20210101#paragraf-7) § [12 až 15](https://www.slov-lex.sk/pravne-predpisy/SK/ZZ/2015/359/20210101#paragraf-12) a [§ 22 ods. 2](https://www.slov-lex.sk/pravne-predpisy/SK/ZZ/2015/359/20210101#paragraf-22.odsek-2) a [3](https://www.slov-lex.sk/pravne-predpisy/SK/ZZ/2015/359/20210101#paragraf-22.odsek-3) a dohody FATCA do 15 000 eur, a to aj opakovane,

b) neoznamujúcej finančnej inštitúcii za nesplnenie povinností podľa [§ 7 a 8, § 9 ods. 1, 3 až 5,](https://www.slov-lex.sk/pravne-predpisy/SK/ZZ/2015/359/20210101#paragraf-7) [§ 12 až 15](https://www.slov-lex.sk/pravne-predpisy/SK/ZZ/2015/359/20210101#paragraf-12) a [§ 22 ods. 2](https://www.slov-lex.sk/pravne-predpisy/SK/ZZ/2015/359/20210101#paragraf-22.odsek-2) a [3](https://www.slov-lex.sk/pravne-predpisy/SK/ZZ/2015/359/20210101#paragraf-22.odsek-3) a dohody FATCA do 15 000 eur, a to aj opakovane.“.

47. V § 23 ods. 2 sa za slová „podľa § 17“ vkladajú slová „ods. 1“.

48. § 23 sa dopĺňa odsekmi 3 až 7, ktoré znejú:

„(3) Ak je oznamujúcou finančnou inštitúciou a neoznamujúcou finančnou inštitúciou právne usporiadanie majetku alebo právne usporiadanie osôb, ktoré nemajú právnu subjektivitu, daňový úrad uloží pokutu podľa odseku 1 správcovi tohto právneho usporiadania, pričom v súvislosti so zvereneckým fondom sa pokuta uloží správcovi zvereneckého fondu.

(4) Daňový úrad uloží

a) oznamujúcemu poskytovateľovi služieb kryptoaktív pokutu za nesplnenie povinností podľa § 15f až 15h a § 22 ods. 4 do 30 000 eur, a to aj opakovane,

b) prevádzkovateľovi kryptoaktív pokutu za nesplnenie povinností podľa § 15i do 15 000 eur, a to aj opakovane.

(5) Ak je oznamujúcim poskytovateľom služieb kryptoaktív alebo prevádzkovateľom kryptoaktív právne usporiadanie majetku alebo právne usporiadanie osôb, ktoré nemajú právnu subjektivitu, daňový úrad uloží pokutu podľa odseku 4 správcovi tohto právneho usporiadania, pričom v súvislosti so zvereneckým fondom sa pokuta uloží správcovi zvereneckého fondu.

(6) Ak príslušný orgán Slovenskej republiky na základe informácie od príslušného orgánu zmluvného štátu zistí, že používateľ podliehajúci oznamovaniu nesplnil povinnosť poskytnúť súčinnosť podľa [§ 17](https://www.slov-lex.sk/pravne-predpisy/SK/ZZ/2015/359/20210101#paragraf-17) ods. 2 uvedením nepravdivých údajov, daňový úrad mu uloží pokutu do výšky 3 000 eur, a to aj opakovane.

(7) Na konanie o správnom delikte a ukladanie pokút sa vzťahuje osobitný predpis.14)“.

49. Za § 24a sa vkladá § 24b, ktorý vrátane nadpisu znie:

„**§ 24b**

**Prechodné ustanovenia k úpravám účinným od 1. januára 2026**

(1) V súvislosti s účtom podliehajúcim oznamovaniu, ktorý vedie oznamujúca finančná inštitúcia k 31. decembru 2025 a za oznamovacie obdobia končiace sa druhým kalendárnym rokom nasledujúcim po tomto dátume, je oznamujúca finančná inštitúcia povinná oznamovať informácie týkajúce sa postavenia, na základe ktorého je jednotlivá osoba podliehajúca oznamovaniu ovládajúcou osobou alebo držiteľom majetkového podielu subjektu, len ak sú takéto informácie dostupné v údajoch uchovávaných oznamujúcou finančnou inštitúciou, ktoré možno vyhľadávať elektronicky.

(2) Prvé informácie o finančných účtoch podľa tohto zákona v znení účinnom od 1. januára 2026 a informácie o kryptoaktívach podľa § 15h ods. 9 sa oznamujú za príslušný kalendárny rok alebo iné primerané oznamovacie obdobie začínajúce od 1. januára 2026.“.

50. Príloha sa dopĺňa štvrtým bodom, ktorý znie:

„4. Smernica Rady (EÚ) 2023/2226 zo 17. októbra 2023, ktorou sa mení smernica 2011/16/EÚ o administratívnej spolupráci v oblasti daní (Ú. v. EÚ L, 2023/2226, 24. 10. 2023).“.

**Čl. II**

Zákon Slovenskej národnej rady č. 78/1992 Zb. o daňových poradcoch a Slovenskej komore daňových poradcov v znení zákona Národnej rady Slovenskej republiky č. 249/1994 Z. z., zákona Národnej rady Slovenskej republiky č. 101/1995 Z. z., zákona Národnej rady Slovenskej republiky č. 378/1996 Z. z., zákona č. 68/2005 Z. z., zákona č. 136/2010 Z. z., zákona č. 354/2013 Z. z., zákona č. 91/2016 Z. z., zákona č. 125/2016 Z. z., zákona č. 35/2019 Z. z., zákona č. 83/2019 Z. z., zákona č. 369/2019 Z. z. a zákona č. 387/2024 Z. z.sa mení a dopĺňa takto:

1. V § 18 odsek 2 znie:

„(2) Povinnosť zachovávať mlčanlivosť sa nevzťahuje na

a) zákonom uloženú povinnosť prekaziť a oznámiť spáchanie trestného činu,

b) plnenie povinností súvisiacich s poskytnutím súčinnosti na účely medzinárodnej spolupráce pri správe daní podľa osobitného predpisu5c) alebo podľa medzinárodnej zmluvy, ktorou je Slovenská republika viazaná.“.

Poznámka pod čiarou k odkazu 5c znie:

„5c) Napríklad zákon č. 442/2012 Z. z. o medzinárodnej pomoci a spolupráci pri správe daní v znení neskorších predpisov, zákon č. 359/2015 Z. z. o automatickej výmene informácií o finančných účtoch na účely správy daní a o zmene a doplnení niektorých zákonov v znení neskorších predpisov.“.

2. V § 28 odsek 6 znie:

„(6) Za bezúhonného sa na účely tohto zákona nepovažuje ten, kto bol právoplatne odsúdený za úmyselný trestný čin proti majetku podľa druhej časti štvrtej hlavy, trestný čin hospodársky podľa druhej časti piatej hlavy, trestný čin proti republike podľa druhej časti siedmej hlavy a trestný čin proti poriadku vo verejných veciach podľa druhej časti ôsmej hlavy Trestného zákona.“.

**Čl. III**

 Zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení zákona č. 447/2002 Z. z., zákona č. 534/2002 Z. z., zákona č. 463/2003 Z. z., zákona č. 365/2004 Z. z., zákona č. 732/2004 Z. z., zákona č. 592/2006 Z. z., zákona č. 274/2007 Z. z., zákona č. 519/2007 Z. z., zákona č. 643/2007 Z. z., zákona č. 61/2008 Z. z., zákona č. 445/2008 Z. z., zákona č. 449/2008 Z. z., zákona č. 58/2009 Z. z., zákona č. 59/2009 Z. z., zákona č. 70/2009 Z. z., zákona č. 82/2009 Z. z., zákona č. 285/2009 Z. z., zákona č. 543/2010 Z. z., zákona č. 220/2011 Z. z., zákona č. 185/2012 Z. z., zákona č. 80/2013 Z. z., zákona č. 140/2015 Z. z., zákona č. 281/2015 Z. z., zákona č. 125/2016 Z. z., zákona č. 190/2018 Z. z., zákona č. 35/2019 Z. z., zákona č. 153/2019 Z. z., zákona č. 466/2019 Z. z., zákona č. 46/2020 Z. z., zákona č. 296/2020 Z. z., zákona č. 365/2020 Z. z., zákona č. 426/2020 Z. z., zákona č. 221/2021 Z. z., zákona č. 283/2021 Z. z., zákona č. 431/2021 Z. z., zákona č. 125/2022 Z. z., zákona č. 420/2022 Z. z., zákona č. 193/2023 Z. z., zákona č. 210/2023 Z. z., nálezu Ústavného súdu Slovenskej republiky č. 36/2024 Z. z., zákona č. 87/2024 Z. z., zákona č. 145/2024 Z. z., zákona č. 278/2024 Z. z. a zákona č. 80/2025 Z. z. sa mení a dopĺňa takto:

1. V § 94 ods. 1 sa vypúšťa písmeno c).

 Doterajšie písmená d) až i) sa označujú ako písmená c) až h).

2. V § 94 ods. 2 sa slová „uvedené v odseku 1 písm. b) až d)“ nahrádzajú slovami „na dávky uvedené v odseku 1 písm. b) a c)“.

3. V § 94 sa vypúšťa odsek 4.

 Doterajší odsek 5 sa označuje ako odsek 4.

4. V § 95 sa vypúšťa písmeno f).

 Doterajšie písmeno g) sa označuje ako písmeno f).

5. § 115a sa vypúšťa.

**Čl. IV**

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., nálezu Ústavného súdu Slovenskej republiky č. 566/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z., zákona č. 195/2014 Z. z., zákona č. 204/2014 Z. z., zákona č. 240/2014 Z. z., zákona č. 298/2014 Z. z., zákona č. 25/2015 Z. z., zákona č. 32/2015 Z. z., zákona č. 61/2015 Z. z., zákona č. 77/2015 Z. z., zákona č. 87/2015 Z. z., zákona č. 112/2015 Z. z., zákona č. 140/2015 Z. z., zákona č. 176/2015 Z. z., zákona č. 336/2015 Z. z., zákona č. 378/2015 Z. z., zákona č. 407/2015 Z. z., zákona č. 440/2015 Z. z., zákona č. 125/2016 Z. z., zákona č. 285/2016 Z. z., zákona č. 310/2016 Z. z., zákona č. 355/2016 Z. z., zákona č. 2/2017 Z. z., zákona č. 85/2017 Z. z., zákona č. 184/2017 Z. z., zákona č. 264/2017 Z. z., zákona č. 266/2017 Z. z., zákona č. 279/2017 Z. z., zákona č. 63/2018 Z. z., zákona č. 87/2018 Z. z., zákona č. 177/2018 Z. z., zákona č. 191/2018 Z. z., zákona č. 282/2018 Z. z., zákona č. 314/2018 Z. z., zákona č. 317/2018 Z. z., zákona č. 366/2018 Z. z., zákona č. 368/2018 Z. z., zákona č. 35/2019 Z. z., zákona č. 83/2019 Z. z., zákona č. 105/2019 Z. z., zákona č. 221/2019 Z. z., zákona č. 225/2019 Z. z., zákona č. 231/2019 Z. z., zákona č. 321/2019 Z. z., zákona č. 381/2019 Z. z., zákona č. 382/2019 Z. z., zákona č. 385/2019 Z. z., zákona č. 390/2019 Z. z., zákona č. 393/2019 Z. z., zákona č. 466/2019 Z. z., zákona č. 467/2019 Z. z., zákona č. 46/2020 Z. z., zákona č. 63/2020 Z. z., zákona č. 66/2020 Z. z., zákona č. 68/2020 Z. z., zákona č. 95/2020 Z. z., zákona č. 125/2020 Z. z., zákona č. 127/2020 Z. z., zákona č. 157/2020 Z. z., zákona č. 198/2020 Z. z., zákona č. 258/2020 Z. z., zákona č. 275/2020 Z. z., zákona č. 296/2020 Z. z., zákona č. 330/2020 Z. z., zákona č. 365/2020 Z. z., zákona č. 372/2020 Z. z., nálezu Ústavného súdu Slovenskej republiky č. 388/2020 Z. z., zákona č. 426/2020 Z. z., zákona č. 126/2021 Z. z., zákona č. 130/2021 Z. z., zákona č. 215/2021 Z. z., zákona č. 265/2021 Z. z., zákona č. 283/2021 Z. z., zákona č. 355/2021 Z. z., zákona č. 397/2021 Z. z., zákona č. 412/2021 Z. z., zákona č. 431/2021 Z. z., zákona č. 454/2021 Z. z., zákona č. 92/2022 Z. z., zákona č. 125/2022 Z. z., zákona č. 248/2022 Z. z., zákona č. 249/2022 Z. z., zákona č. 350/2022 Z. z., zákona č. 352/2022 Z. z., zákona č. 399/2022 Z. z., zákona č. 421/2022 Z. z., zákona č. 518/2022 Z. z., zákona č. 65/2023 Z. z., zákona č. 71/2023 Z. z., zákona č. 182/2023 Z. z., zákona č. 203/2023 Z. z., zákona č. 210/2023 Z. z., zákona č. 273/2023 Z. z., zákona č. 274/2023 Z. z., zákona č. 275/2023 Z. z., zákona č. 530/2023 Z. z., zákona č. 28/2024 Z. z., nálezu Ústavného súdu Slovenskej republiky č. 36/2024 Z. z., zákona č. 87/2024 Z. z., zákona č. 145/2024 Z. z., zákona č. 278/2024 Z. z., zákona č. 310/2024 Z. z. a zákona č. 361/2024 Z. z. sa mení a dopĺňa takto:

1. V § 170 ods. 30 písmeno a) znie:

„a) poberateľoch starobného dôchodku, poberateľoch invalidného dôchodku vyplácaného po dovŕšení dôchodkového veku, poberateľoch výsluhového dôchodku podľa osobitného predpisu2)  vyplácaného po dovŕšení dôchodkového veku a poberateľoch invalidného výsluhového dôchodku podľa osobitného predpisu2) vyplácaného po dovŕšení dôchodkového veku k 31. decembru kalendárneho roka v rozsahu meno, priezvisko, dátum narodenia a identifikačné číslo sociálneho zabezpečenia,“.

1. V § 179 ods. 1 písm. f) sa slová „Sociálna poisťovňa poukazuje starobný dôchodok alebo invalidný dôchodok,“ nahrádzajú slovami „sa poukazuje starobný dôchodok, invalidný dôchodok, výsluhový dôchodok podľa osobitného predpisu2) alebo invalidný výsluhový dôchodok podľa osobitného predpisu2)“.
2. V § 226 ods. 1 sa vypúšťa písmeno r).

Doterajšie písmená s) a t) sa označujú ako písmená r) a s).

1. V § 233 ods. 11 sa na konci bodka nahrádza bodkočiarkou a pripájajú sa tieto slová: „na účely poukázania podielu zaplatenej dane pre rodičov91d) útvary sociálneho zabezpečenia týchto právnických osôb a Vojenský úrad sociálneho zabezpečenia oznamujú na vyžiadanie Sociálnej poisťovni elektronicky údaje o poberateľovi výsluhového dôchodku podľa osobitného predpisu2) vyplácaného po dovŕšení dôchodkového veku, poberateľovi invalidného výsluhového dôchodku podľa osobitného predpisu2) vyplácaného po dovŕšení dôchodkového veku a o poberateľovi starobného dôchodku a invalidného dôchodku po dovŕšení dôchodkového veku, ktoré vypláca príslušný útvar sociálneho zabezpečenia alebo Vojenský úrad sociálneho zabezpečenia, najmä jeho meno, priezvisko a identifikačné číslo sociálneho zabezpečenia, adresu, na ktorej sa zdržiava, údaje potrebné na určenie dôchodkového veku a spôsob výplaty tohto dôchodku vrátane čísla účtu v banke alebo v pobočke zahraničnej banky, ak sa tento dôchodok vypláca týmto spôsobom.“.

**Čl. V**

Zákon č. 595/2003 Z. z. o dani z príjmov v znení zákona č. 43/2004 Z. z., zákona č. 177/2004 Z. z., zákona č. 191/2004 Z. z., zákona č. 391/2004 Z. z., zákona č. 538/2004 Z. z., zákona č. 539/2004 Z. z., zákona č. 659/2004 Z. z., zákona č. 68/2005 Z. z., zákona č. 314/2005 Z. z., zákona č. 534/2005 Z. z., zákona č. 660/2005 Z. z., zákona č. 688/2006 Z. z., zákona č. 76/2007 Z. z., zákona č. 209/2007 Z. z., zákona č. 519/2007 Z. z., zákona č. 530/2007 Z. z., zákona č. 561/2007 Z. z., zákona č. 621/2007 Z. z., zákona č. 653/2007 Z. z., zákona č. 168/2008 Z. z., zákona č. 465/2008 Z. z., zákona č. 514/2008 Z. z., zákona č. 563/2008 Z. z., zákona č. 567/2008 Z. z., zákona č. 60/2009 Z. z., zákona č. 184/2009 Z. z., zákona č. 185/2009 Z. z., zákona č. 504/2009 Z. z., zákona č. 563/2009 Z. z., zákona č. 374/2010 Z. z., zákona č. 548/2010 Z. z., zákona č. 129/2011 Z. z., zákona č. 231/2011 Z. z., zákona č. 250/2011 Z. z., zákona č. 331/2011 Z. z., zákona č. 362/2011 Z. z., zákona č. 406/2011 Z. z., zákona č. 547/2011 Z. z., zákona č. 548/2011 Z. z., zákona č. 69/2012 Z. z., zákona č. 189/2012 Z. z., zákona č. 252/2012 Z. z., zákona č. 288/2012 Z. z., zákona č. 395/2012 Z. z., zákona č. 70/2013 Z. z., zákona č. 135/2013 Z. z., zákona č. 318/2013 Z. z., zákona č. 463/2013 Z. z., zákona č. 180/2014 Z. z., zákona č. 183/2014 Z. z., zákona č. 333/2014 Z. z., zákona č. 364/2014 Z. z., zákona č. 371/2014 Z. z., zákona č. 25/2015 Z. z., zákona č. 61/2015 Z. z., zákona č. 62/2015 Z. z., zákona č. 79/2015 Z. z., zákona č. 140/2015 Z. z., zákona č. 176/2015 Z. z., zákona č. 253/2015 Z. z., zákona č. 361/2015 Z. z., zákona č. 375/2015 Z. z., zákona č. 378/2015 Z. z., zákona č. 389/2015 Z. z., zákona č. 437/2015 Z. z., zákona č. 440/2015 Z. z., zákona č. 341/2016 Z. z., zákona č. 264/2017 Z. z., zákona č. 279/2017 Z. z., zákona č. 335/2017 Z. z., zákona č. 344/2017 Z. z., zákona č. 57/2018 Z. z., zákona č. 63/2018 Z. z., zákona č. 112/2018 Z. z., zákona č. 209/2018 Z. z., zákona č. 213/2018 Z. z., zákona č. 347/2018 Z. z., zákona č. 368/2018 Z. z., zákona č. 385/2018 Z. z., zákona č. 4/2019 Z. z., zákona č. 10/2019 Z. z., zákona č. 54/2019 Z. z., zákona č. 88/2019 Z. z., zákona č. 155/2019 Z. z., zákona č. 221/2019 Z. z., zákona č. 223/2019 Z. z., zákona č. 228/2019 Z. z., zákona č. 233/2019 Z. z., zákona č. 301/2019 Z. z., zákona č. 315/2019 Z. z., zákona č. 316/2019 Z. z., zákona č. 319/2019 Z. z., zákona č. 390/2019 Z. z., zákona č. 393/2019 Z. z., zákona č. 462/2019 Z. z., zákona č. 46/2020 Z. z., zákona č. 198/2020 Z. z., zákona č. 296/2020 Z. z., zákona č. 416/2020 Z. z., zákona č. 420/2020 Z. z., zákona č. 421/2020 Z. z., zákona č. 76/2021 Z. z., zákona č. 215/2021 Z. z., zákona č. 257/2021 Z. z., zákona č. 310/2021 Z. z., zákona č. 408/2021 Z. z., zákona č. 416/2021 Z. z., zákona č. 129/2022 Z. z., zákona č. 222/2022 Z. z., zákona č. 232/2022 Z. z., zákona č. 257/2022 Z. z., zákona č. 433/2022 Z. z., zákona č. 496/2022 Z. z., zákona č. 519/2022 Z. z., zákona č. 59/2023 Z. z., zákona č. 60/2023 Z. z., zákona č. 65/2023 Z. z., zákona č. 123/2023 Z. z., zákona č. 128/2023 Z. z., zákona č. 205/2023 Z. z., zákona č. 278/2023 Z. z., zákona č. 281/2023 Z. z., zákona č. 309/2023 Z. z., zákona č. 508/2023 Z. z., zákona č. 530/2023 Z. z., zákona č. 46/2024 Z. z., zákona č. 87/2024 Z. z., zákona č. 248/2024 Z. z., zákona č. 278/2024 Z. z., zákona č. 279/2024 Z. z., zákona č. 355/2024 Z. z., zákona č. 26/2025 Z. z., zákona č. 83/2025 Z. z. a zákona č. 104/2025 Z. z. sa mení a dopĺňa takto:

1. V § 3 sa odsek 2 dopĺňa písmenom e), ktoré znie:

„e) príjem podľa § 50aa.“.

1. V § 32 sa odsek 2 dopĺňa písmenom e), ktoré znie:

„e) ide o daňovníka, ktorý je príslušníkom Slovenskej informačnej služby,121a) profesionálnym vojakom121b) alebo zamestnancom Ministerstva obrany Slovenskej republiky, ktorého pracovnoprávne vzťahy alebo obdobné pracovné vzťahy upravujú osobitné predpisy,121c) a tento nepožiadal o vykonanie ročného zúčtovania zamestnávateľa, ktorý je platiteľom dane a zamestnáva tohto zamestnanca podľa osobitného predpisu.121d)“.

Poznámky pod čiarou k odkazom 121a až 121d znejú:

„121a)  Zákon č. 73/1998 Z. z. v znení neskorších predpisov.

121b)  Zákon č. 281/2015 Z. z. v znení neskorších predpisov.

121c) Zákonník práce.

Zákon č. 552/2003 Z. z v znení neskorších predpisov.

Zákon č. 55/2017 Z. z. v znení neskorších predpisov.

121d) Zákonník práce.

Zákon č. 73/1998 Z. z. v znení neskorších predpisov.

Zákon č. 552/2003 Z. z. v znení neskorších predpisov.

Zákon č. 281/2015 Z. z. v znení neskorších predpisov.

Zákon č. 55/2017 Z. z. v znení neskorších predpisov.“.

1. V § 38 odsek 1 znie:

„(1) Zamestnanec, ktorý poberal zdaniteľné príjmy len zo závislej činnosti uvedené v § 5 a ktorý nie je povinný zvýšiť základ dane podľa § 11 ods. 11, môže najneskôr do 15. februára roka nasledujúceho po uplynutí zdaňovacieho obdobia požiadať o vykonanie ročného zúčtovania z úhrnnej sumy zdaniteľnej mzdy od všetkých zamestnávateľov, ktorí sú platiteľmi dane, ktoréhokoľvek z týchto zamestnávateľov. Zamestnanec, ktorý je príslušníkom Slovenskej informačnej služby,121a) profesionálnym vojakom,121b) alebo zamestnancom Ministerstva obrany Slovenskej republiky, ktorého pracovnoprávne vzťahy alebo obdobné pracovné vzťahy upravujú osobitné predpisy,121c) ktorý poberal zdaniteľné príjmy len zo závislej činnosti uvedené v § 5 a ktorý nie je povinný zvýšiť základ dane podľa § 11 ods. 11, môže požiadať najneskôr do 15. februára roka nasledujúceho po uplynutí zdaňovacieho obdobia o vykonanie ročného zúčtovania z úhrnnej sumy zdaniteľnej mzdy od všetkých zamestnávateľov, ktorí sú platiteľmi dane, len zamestnávateľa, ktorý je platiteľom dane a zamestnáva tohto zamestnanca podľa osobitného predpisu.121d) Žiadosť o vykonanie ročného zúčtovania doručí zamestnanec zamestnávateľovi v listinnej podobe, ak sa nedohodnú na jej doručení elektronickými prostriedkami.“.

1. V § 38 ods. 7 sa za slová „podľa § 50“ vkladajú slová „alebo § 50aa“.
2. V § 39 ods. 7 a § 40 ods. 5 sa za slová „§ 50“ vkladajú slová „a § 50aa“.
3. V § 43 ods. 11 piata veta znie:

„Toto tlačivo obsahuje súhrnné údaje o zrazenej a odvedenej dani vyberanej zrážkou v členení na daňovníkov podľa

a) § 2 písm. d), okrem daňovníka podľa § 2 písm. x),

b) § 2 písm. e), okrem daňovníka podľa § 2 písm. x),

c) § 2 písm. x); pre tohto daňovníka a daňovníka podľa písmena b) toto tlačivo obsahuje aj údaje týkajúce sa zrazenej dane v členení na jednotlivé druhy zdaniteľných príjmov podľa § 16 ods. 1, sumu zdaniteľného príjmu (základu dane), dátum úhrady zdaniteľného príjmu, sadzbu dane, sumu zrazenej dane, dátum odvedenia zrazenej dane, pričom ak ide o

1. fyzickú osobu, tlačivo obsahuje tiež priezvisko, meno, dátum narodenia, adresu trvalého pobytu a jej identifikačné číslo na daňové účely pridelené v zahraničí,

2. právnickú osobu, tlačivo obsahuje tiež názov, adresu sídla a jej identifikačné číslo na daňové účely pridelené v zahraničí.“.

1. V § 50aa ods. 4 sa vypúšťa písmeno b).

Doterajšie písmená c) a d) sa označujú ako písmená b) a c).

1. V § 50aa ods. 4 písmeno c) znie:

„c) identifikačné údaje rodiča v rozsahu meno, priezvisko a rodné číslo.“.

1. V § 50aa ods. 5 sa na konci pripájajú tieto vety: „Doklad podľa prvej vety daňovník neprikladá, ak už bol predložený správcovi dane. To neplatí, ak došlo k zmene skutočností uvedených v doklade podľa prvej vety.“.
2. V § 50aa sa za odsek 5 vkladá nový odsek 6, ktorý znie:

„(6) Finančné riaditeľstvo na účely poukázania podielu zaplatenej dane pre rodiča zasiela Sociálnej poisťovni zoznam rodičov na overenie splnenia podmienok dovŕšenia dôchodkového veku a vyplácania jedného z dôchodkov podľa odseku 2. Sociálna poisťovňa je povinná uvedené údaje poskytnúť finančnému riaditeľstvu bezodkladne.“.

Doterajšie odseky 6 až 8 sa označujú ako odseky 7 až 9.

1. V § 50aa odsek 7 znie:

„(7) Finančné riaditeľstvo do štyroch mesiacov po uplynutí lehoty na podanie vyhlásenia podľa § 50aa ods. 1 prevedie Sociálnej poisťovni21) podiel zaplatenej dane podľa odseku 1 pre rodiča uvedeného vo vyhlásení podľa odseku 4, ak daňovník splnil podmienky podľa odsekov 2 a 5 a nemá do 15 dní po uplynutí lehoty na podanie daňového priznania nedoplatok na dani, pričom za daňový nedoplatok na účely tohto ustanovenia sa nepovažuje suma nedoplatku na dani nepresahujúca 5 eur a v rovnakej lehote doručí Sociálnej poisťovni21) údaje o rodičovi v rozsahu podľa odseku 4 písm. c) a sumu podielu zaplatenej dane pre rodiča, ktorá sa mu má poukázať; daňovník, ktorému zamestnávateľ, ktorý je platiteľom dane, vykonal ročné zúčtovanie, preukáže potvrdením od tohto zamestnávateľa, že daň za zdaňovacie obdobie, za ktoré sa ročné zúčtovanie vykonalo, bola daňovníkovi zrazená alebo daňovník nedoplatok na dani za zdaňovacie obdobie, za ktoré sa ročné zúčtovanie vykonalo, vysporiada v správnej výške do lehoty na podanie vyhlásenia podľa odseku 1, pričom takéto potvrdenie vystaví zamestnávateľ na žiadosť zamestnanca (§ 39 ods. 7) a toto potvrdenie je prílohou vyhlásenia podľa odseku 4. Ak Sociálna poisťovňa neprevedie podiel zaplatenej dane pre rodiča rodičovi vo výške prevedenej finančným riaditeľstvom, je Sociálna poisťovňa21) povinná do 60 dní od uplynutia lehoty na prevedenie podielu zaplatenej dane pre rodiča rodičovi podľa osobitného predpisu146acb) vrátiť finančnému riaditeľstvu neprevedenú sumu podielu zaplatenej dane pre rodiča. V rovnakej lehote doručí finančnému riaditeľstvu aj údaje o rodičovi v rozsahu podľa odseku 4 písm. c) a dôvod, prečo podiel zaplatenej dane pre rodiča nebol rodičovi prevedený. Na nedodržanie tejto povinnosti sa vzťahujú ustanovenia o porušení finančnej disciplíny podľa osobitného predpisu.74)“.

Poznámka pod čiarou k odkazu 146acb znie:

„146acb) Napríklad § 179 ods. 1 písm. f) zákona č. 461/2003 Z. z. v znení zákona č. .../2025 Z. z.“.

1. V § 50aa ods. 8 sa vypúšťajú slová „a útvaru sociálneho zabezpečenia146aca)“.
2. § 50aa sa dopĺňa odsekmi 10 až 12, ktoré znejú:

 „(10) Ak nebolo preukázané splnenie podmienok podľa odseku 5 alebo ak predložené vyhlásenie obsahuje nesprávne údaje o rodičovi daňovníka, správca dane vyzve daňovníka na ich opravu alebo doplnenie, okrem údajov, ktoré je správca dane povinný a oprávnený pri svojej úradnej činnosti získavať a používať z úradnej povinnosti podľa osobitných predpisov,145a) a ak nebudú nedostatky vo vyhlásení v lehote určenej vo výzve odstránené, nárok na poukázanie podielu zaplatenej dane pre rodiča podľa odseku 1, pri ktorom neboli splnené ustanovené podmienky, zanikne a správca dane o tejto skutočnosti bez zbytočného odkladu upovedomí daňovníka. Správca dane zašle daňovníkovi oznámenie o zániku nároku na poukázanie podielu zaplatenej dane pre rodiča aj vtedy, ak nie sú splnené podmienky podľa odseku 2 alebo odseku 7. Pri skúmaní podmienok podľa odsekov 2 a 7 a pri poukazovaní sumy zodpovedajúcej podielu zaplatenej dane z príjmov pre rodiča sa nevydáva rozhodnutie podľa osobitného predpisu.128) Ak daňovník vo vyhlásení uplatnil súčasne postup podľa § 50 a tohto paragrafu a nárok na poukázanie podielu zaplatenej dane podľa § 50 a tohto paragrafu pre nesplnenie podmienok zaniká, správca dane zasiela daňovníkovi jedno oznámenie o zániku nároku podľa § 50 a tohto paragrafu.

(11) Finančné riaditeľstvo na účely poukázania podielu zaplatenej dane pre rodiča zriaďuje register vzťahov o rodičovi a jeho dieťati, ktorý obsahuje údaje o rodičoch a ich deťoch v rozsahu meno, priezvisko a rodné číslo.

(12) Ak je daňovníkom zamestnanec uvedený v § 38 ods. 1 druhej vete, podáva podľa odseku 1 vyhlásenie len zamestnávateľovi, ktorý je platiteľom dane a zamestnáva zamestnanca podľa osobitného predpisu121d) a ktorého požiadal o vykonanie ročného zúčtovania; inak nárok na poukázanie podielu zaplatenej dane pre rodiča tomuto zamestnancovi zaniká. Zamestnanec poskytne zamestnávateľovi adresu rodiča alebo číslo účtu rodiča, na ktorý sa má poukázať podiel zaplatenej dane pre rodiča. Ak po predložení vyhlásenia podľa prvej vety rodič zamestnanca zomrie, zamestnanec je povinný o tom zamestnávateľa bezodkladne informovať. Zamestnávateľ podľa prvej vety overí splnenie podmienok pre poukázanie podielu zaplatenej dane pre rodiča podľa odsekov 2 a 7 na základe dokladov, ktoré zamestnanec zamestnávateľovi predložil spolu s vyhlásením. Po overení splnenia podmienok podľa odsekov 2 a 7 zamestnávateľ podľa prvej vety poukáže podiel zaplatenej dane pre rodiča rodičovi daňovníka, ktorý poukazuje podiel zaplatenej dane pre rodiča do 30. júna príslušného kalendárneho roka. Zamestnávateľ podľa prvej vety odvedie správcovi dane preddavky na daň z príjmov zo závislej činnosti znížené o sumu poukázaného podielu zaplatenej dane pre rodiča; výšku úhrnnej sumy poukázaného podielu zaplatenej dane pre rodiča za všetkých zamestnancov oznámi zamestnávateľ písomne správcovi dane najneskôr do 30. júna príslušného kalendárneho roka.“.

1. Za § 52zzze sa vkladá § 52zzzf, ktorý vrátane nadpisu znie:

„§ 52zzzf

Prechodné ustanovenie k úpravám účinným od 1. januára 2026

Ustanovenia § 3 ods. 2 písm. e), § 32 ods. 2 písm. e), § 38 ods. 1 a 7, § 39 ods. 7, § 40 ods. 5, § 50aa ods. 4 až 8 a 10 až 12 v znení účinnom od 1. januára 2026 sa prvýkrát použijú pri poukázaní podielu zaplatenej dane pre rodiča z vyhlásenia podaného po 31. decembri 2025.“.

1. Za § 52zzzf sa vkladá § 52zzzg, ktorý vrátane nadpisu znie:

„§ 52zzzg

Prechodné ustanovenie k úprave účinnej od 1. januára 2026

Ustanovenie § 43 ods. 11 piatej vety v znení účinnom od 1. januára 2026 sa prvýkrát použije pri výplate, poukázaní alebo pri pripísaní úhrady v prospech daňovníka vykonanej v januári 2026.“.

**Čl. VI**

Zákon č. 442/2012 Z. z. o medzinárodnej pomoci a spolupráci pri správe daní v znení zákona č. 359/2015 Z. z., zákona č. 300/2016 Z. z., zákona č. 43/2017 Z. z., zákona č. 305/2019 Z. z. a zákona č. 250/2022 Z. z. sa mení a dopĺňa takto:

1. V § 2 písm. k) prvom bode sa na konci pripájajú tieto slová: „alebo s otázkou, či je fyzická osoba rezidentom na daňové účely v Slovenskej republike,“.

2. V § 2 písm. o) sa slová „ochrany osobných údajov“ nahrádzajú slovami „ochrany údajov“ a slová „použitiu osobných údajov“ sa nahrádzajú slovami „použitiu údajov“.

3. § 2 sa dopĺňa písmenami p) a q), ktoré znejú:

„p) príjmom z dividendy, ktorý je vyplatený na iný ako správcovský účet,4e) dividenda alebo iný príjem, ktorý sa v členskom štáte platiteľa považuje za dividendu, ktoré sa vyplácajú alebo pripisujú na iný účet ako je správcovský účet,

q) produktom životného poistenia, na ktorý sa nevzťahuje automatická výmena informácií

o finančných účtoch4f) ani podobné opatrenia, poistná zmluva iná ako poistná zmluva s odkupnou hodnotou podliehajúca oznamovaniu podľa osobitného predpisu,4f) pri ktorej sú dávky vyplývajúce zo zmluvy splatné v prípade smrti poistníka.“.

Poznámky pod čiarou k odkazom 4e a 4f znejú:

„4e) § 5 ods. 2 písm. b) zákona č. 359/2015 Z. z. o automatickej výmene informácií o finančných účtoch na účely správy daní a o zmene a doplnení niektorých zákonov.“.

4f) § 5 ods. 2 písm. f) zákona č. 359/2015 Z. z.“.

4. V § 4 ods. 2 sa slovo „22g“ nahrádza slovom „22p“.

5. V § 7 ods. 1 úvodnej vete sa slová „predpisu,7)“ nahrádzajú slovami „predpisu,7) počas ktorého sa informácie stali dostupnými,“.

6. V § 7 ods. 1 písmeno c) znie:

„c) príjmov z produktov životného poistenia,“.

Poznámka pod čiarou k odkazu 10 sa vypúšťa.

7. V § 7 sa odsek 1 dopĺňa písmenom g), ktoré znie:

„g) príjmov z dividend, ktoré sú vyplatené na iný ako správcovský účet a sú iné ako príjmy z dividend, ktoré sú oslobodené od dane z príjmov právnických osôb podľa osobitného predpisu.11b)“.

Poznámka pod čiarou k odkazu 11b znie:

„11b) § 3 ods. 1 písm. e) zákona č. 595/2003 Z. z. v znení neskorších predpisov.“.

8. V § 7 odsek 4 znie:

„(4) Príslušný orgán Slovenskej republiky oznámi príslušnému orgánu členského štátu daňové identifikačné číslo alebo identifikačné číslo používané na daňové účely fyzickej osoby alebo subjektu s trvalým pobytom alebo sídlom v tomto členskom štáte, ak ide o druhy informácií podľa odseku 1 písm. a), b) a d) a tieto druhy informácií boli oznámené Európskej komisii podľa odseku 2; pri ostatných druhoch informácií podľa odseku 1 poskytne daňové identifikačné číslo alebo identifikačné číslo používané na daňové účely fyzickej osoby alebo subjektu s trvalým pobytom alebo sídlom v tomto členskom štáte, ak bolo pridelené.“.

9. V § 8 ods. 1 sa slová „odseky 3 a 4“ nahrádzajú slovami „odseky 4 a 5“.

10. V § 8 sa za odsek 1 vkladá nový odsek 2, ktorý znie:

„(2) Príslušný orgán Slovenskej republiky neoznamuje záväzné stanoviská, ktoré sa týkajú výhradne daňových záležitostí jednej alebo viacerých fyzických osôb a zahŕňajú výhradne daňové záležitosti týchto fyzických osôb okrem záväzných stanovísk týkajúcich sa fyzických osôb vydaných, zmenených alebo obnovených po 1. januári 2026, ak

a) suma transakcie alebo súboru transakcií, na ktoré sa vzťahuje záväzné stanovisko, presahuje 1 500 000 eur alebo ekvivalentnú sumu v inej mene, ak je takáto suma uvedená v záväznom stanovisku, alebo

b) sa v záväznom stanovisku určuje, či osoba je alebo nie je rezidentom na daňové účely v Slovenskej republike, okrem záväzných stanovísk týkajúcich sa zdanenia v štáte zdroja, ak ide o príjmy zo závislej činnosti, tantiémy alebo dôchodky nerezidentov na daňové účely.“.

Doterajšie odseky 2 až 6 sa označujú ako odseky 3 až 7.

11. V § 8 ods. 3 úvodnej vete sa slová „odseku 1“ nahrádzajú slovami „odsekov 1 a 2“.

12. V § 8 ods. 3 písmeno a) znie:

„a) identifikačné údaje subjektu a fyzickej osoby podľa odseku 2 a dotknutej skupiny subjektov a fyzických osôb podľa odseku 2, a to najmenej v rozsahu názov alebo obchodné meno, identifikačné číslo a sídlo, ak ide o subjekt, a meno, identifikačné číslo a adresu, ak ide o fyzickú osobu podľa odseku 2,“.

13. V § 8 ods. 3 písm. k) sa za slovo „subjektov“ vkladajú slová „a fyzických osôb podľa odseku 2“ a za slovo „subjekty“ sa vkladajú slová „a fyzické osoby podľa odseku 2“.

14. V § 8 ods. 4 až 6 sa slová „odseku 2“ nahrádzajú slovami „odseku 3“.

15. § 8 sa dopĺňa odsekmi 8 a 9, ktoré znejú:

„(8) Na účely odseku 2 písm. a) hodnota záväzného stanoviska pri súbore transakcií týkajúcich sa rôzneho tovaru, služieb alebo majetku, zahŕňa celkovú hodnotu týchto transakcií; ak sú tie isté tovary, služby alebo majetok predmetom viacerých transakcií, sumy sa nesčítavajú.

(9) Identifikačným údajom podľa odseku 3 písm. a) a k) je tiež daňové identifikačné číslo alebo identifikačné číslo používané na daňové účely vydané v štáte, v ktorom je subjekt alebo fyzická osoba podľa odseku 2 rezidentom na daňové účely.“.

16. V poznámke pod čiarou k odkazu 12b sa slová „zákona č. 300/2016 Z. z.“ nahrádzajú slovami „neskorších predpisov.“.

17. § 8a sa dopĺňa písmenom h), ktoré znie:

„h) klientom sprostredkovateľ alebo používateľ, ktorý prijíma služby vrátane pomoci, odporúčaní, poradenstva alebo usmernení od sprostredkovateľa, na ktorého sa vzťahuje povinnosť zachovávať mlčanlivosť v súvislosti s cezhraničným opatrením podliehajúcim oznamovaniu.“.

18. V § 8b ods. 2 sa slová „podľa osobitných predpisov12d)“ nahrádzajú slovami „podľa osobitného predpisu12d)“.

Poznámka pod čiarou k odkazu 12d znie:

„12d) Zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov.“.

19. V § 8c ods. 4 poslednej vete, ods. 7 poslednej vete a § 8e ods. 4 sa za slová „§ 8f“ vkladajú slová „ods. 1“.

20. § 8d vrátane nadpisu znie:

„**§ 8d**

**Informačná povinnosť sprostredkovateľov**

Sprostredkovateľ podľa § 8b ods. 2 je povinný bezodkladne informovať klienta, ak je takýto klient sprostredkovateľom, alebo ak takýto sprostredkovateľ neexistuje, klienta, ktorý je používateľom, o oznamovacích povinnostiach podľa § 8c ods. 1.“.

21. V § 8f písm. a) sa za slovom „číslo“ vypúšťa čiarka a slová „ak bolo pridelené,“ sa nahrádzajú slovami „alebo identifikačné číslo používané na daňové účely fyzickej osoby alebo subjektu s trvalým pobytom alebo sídlom v tomto členskom štáte vydané v štáte rezidencie fyzickej osoby alebo subjektu,“.

22. V § 8f písm. c) druhom bode sa vypúšťa slovo „všeobecného“ a za slovo „krokov,“ sa vkladajú slová „vrátane informácií, ktoré by mohli príslušnému orgánu pomôcť pri posudzovaní potenciálneho daňového rizika,“.

23. Doterajší text § 8f sa označuje ako odsek 1 a dopĺňa sa odsekom 2, ktorý znie:

 „(2) Identifikačné údaje podľa odseku 1 písm. a) neobsahujú identifikačné údaje o sprostredkovateľovi podľa § 8b ods. 2.“.

24. V § 14 ods. 1 písm. a) prvý bod znie:

„1. správy daní[1)](https://www.slov-lex.sk/pravne-predpisy/SK/ZZ/2012/442/20200701#poznamky.poznamka-1) podľa [§ 3](https://www.slov-lex.sk/pravne-predpisy/SK/ZZ/2012/442/20200701#paragraf-3), dane z pridanej hodnoty, iných nepriamych daní, správy ciel a predchádzania a odhaľovania legalizácie príjmov z trestnej činnosti a financovania terorizmu podľa osobitného predpisu,12c)“.

25. V § 14 sa odsek 1 dopĺňa písmenom d), ktoré znie:

„d) príslušnému orgánu zodpovednému za uplatňovanie reštriktívnych opatrení podľa osobitného predpisu.17a)“.

Poznámka pod čiarou k odkazu 17a znie:

„17a) Zákon č. 289/2016 Z. z. o vykonávaní medzinárodných sankcií a o doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov v znení neskorších predpisov.“.

26. V § 14 ods. 2 sa slová „desiatich pracovných“ nahrádzajú slovami „15 kalendárnych“.

27.V § 20 odsek 3 znie:

„(3) Príslušný orgán Slovenskej republiky monitoruje a posudzuje účinnosť administratívnej spolupráce a výmeny informácií podľa tohto zákona a osobitného predpisu12b) a raz ročne elektronicky oznamuje Európskej komisii výsledky tohto posúdenia vo forme štandardného formulára.“.

28. § 20 sa dopĺňa odsekmi 7 a 8, ktoré znejú:

„(7) Príslušný orgán Slovenskej republiky využíva informácie získané z automatickej výmeny informácií podľa tohto zákona v rámci správy daní na určenie správnej výšky dane.

(8) Príslušný orgán Slovenskej republiky umožní prostredníctvom elektronického nástroja poskytnutého Európskou komisiou, aby oznamujúci subjekt mohol elektronickými prostriedkami získať potvrdenie platnosti informácií o daňovom identifikačnom čísle daňovníka podliehajúceho výmene informácií podľa tohto zákona a osobitného predpisu;12b) takéto potvrdenie je možné požadovať len na účely overenia správnosti údajov uvedených v § 7 ods. 1, § 8 ods. 2, § 8f, § 22b ods. 3, § 22l ods. 2 a podľa osobitného predpisu.12b)“.

29. V § 22b sa odsek 3 dopĺňa písmenom c), ktoré znie:

„c) daňové identifikačné číslo alebo identifikačné číslo používané na daňové účely pridelené základným subjektom v štáte, v ktorom sú predmetom zdanenia z dôvodu bydliska, stáleho pobytu, sídla alebo miesta skutočného vedenia.“.

30. § 22h sa dopĺňa písmenom aa), ktoré znie:

„aa) identifikačnou službou elektronický proces, ktorý členský štát alebo Európska únia bezodplatne sprístupňuje oznamujúcemu prevádzkovateľovi platformy na účely určenia totožnosti a daňovej rezidencie predávajúceho.“.

31. V § 22j ods. 8 úvodnej vete sa slová „požiada Európsku komisiu o výmaz“ nahrádzajú slovom „vymaže“.

32. V § 22k odsek 4 znie:

„(4) Oznamujúci prevádzkovateľ platformy nie je povinný oznamovať informácie, ktorých získavanie sa vyžaduje podľa odsekov 2 a 3, ak informácie oznamuje príslušnému orgánu členského štátu, ktorý používa identifikačnú službu, a priame potvrdenie totožnosti a rezidencie predávajúceho vykonáva prostredníctvom identifikačnej služby, pričom oznamujúci prevádzkovateľ platformy je povinný oznámiť názov, identifikátor identifikačnej služby a členský štát vydania.“.

33. V § 22l sa odsek 2 dopĺňa písmenom m), ktoré znie:

„m) identifikátor identifikačnej služby a členský štát vydania, ak oznamujúci prevádzkovateľ platformy vykonáva potvrdenie totožnosti a rezidencie predávajúceho prostredníctvom identifikačnej služby sprístupnenej členským štátom alebo Európskou úniou, pričom nie je potrebné oznámiť členskému štátu vydania identifikátora identifikačnej služby informácie uvedené v písmenách c) až g).“.

34. V § 22n ods. 1 úvodnej vete sa slová „Správca dane, ktorým je Daňový úrad Bratislava,“ nahrádzajú slovami „Daňový úrad“.

35. § 23 sa dopĺňa odsekmi 3 a 4, ktoré znejú:

„(3) Ak správca dane zistí, že fyzická osoba alebo subjekt mali povinnosť oznámiť informácie podľa tohto zákona alebo osobitného predpisu12b) a neurobili tak v určenej lehote, vyzve fyzickú osobu alebo subjekt, aby oznámenie informácií vykonali. Súčasne ich poučí o následkoch spojených s nesplnením tejto povinnosti.

(4) Finančné riaditeľstvo môže komunikovať so subjektmi, na ktoré sa vzťahujú oznamovacie povinnosti podľa tohto zákona a osobitného predpisu,12b) elektronicky prostredníctvom dohodnutej elektronickej adresy, pričom na takúto komunikáciu sa nevzťahuje spôsob doručovania písomností podľa osobitného predpisu.1)“.

36. Za § 24d sa vkladajú § 24e a 24f, ktoré vrátane nadpisov znejú:

„**§ 24e**

**Prechodné ustanovenia k úpravám účinným od 1. januára 2028**

(1) Daňové identifikačné číslo alebo identifikačné číslo používané na daňové účely podľa § 8 ods. 9, § 8f ods. 1 písm. a) a § 22b ods. 3 písm. c) v znení účinnom od 1. januára 2028 sa prvýkrát získajú a oznámia príslušnému orgánu Slovenskej republiky za zdaňovacie obdobie začínajúce 1. januára 2028.

(2) Príslušný orgán Slovenskej republiky prvýkrát oznámi daňové identifikačné číslo alebo identifikačné číslo používané na daňové účely podľa § 8 ods. 9, § 8f ods. 1 písm. a) a § 22b ods. 3 písm. c) v znení účinnom od 1. januára 2028 príslušnému orgánu členského štátu za zdaňovacie obdobie začínajúce 1. januára 2028.

**§ 24f**

**Prechodné ustanovenie k úpravám účinným od 1. januára 2030**

Ustanovenie § 7 ods. 4 v znení účinnom od 1. januára 2030 sa prvýkrát použije na zdaňovacie obdobia začínajúce od 1. januára 2030.“.

37. Príloha č. 2 sa dopĺňa ôsmym bodom, ktorý znie:

„8. Smernica Rady (EÚ) 2023/2226 zo 17. októbra 2023, ktorou sa mení smernica 2011/16/EÚ o administratívnej spolupráci v oblasti daní (Ú. v. EÚ L, 2023/2226, 24. 10. 2023).“.

**Čl. VII**

Tento zákon nadobúda účinnosť 1. januára 2026 okrem čl. VI bodu 15 § 8 ods. 9 a bodov 21 a 29, ktoré nadobúdajú účinnosť 1. januára 2028, a čl. VI bodu 8, ktorý nadobúda účinnosť 1. januára 2030.

prezident Slovenskej republiky

predseda Národnej rady Slovenskej republiky

predseda vlády Slovenskej republiky